Avis juridique important

|

31992D0205

92/205/ΕΟΚ:Απόφαση του Συμβουλίου της 16ης Μαρτίου 1992 για τη σύναψη της συμφωνίας-πλαισίου μεταξύ της Ευρωπαϊκής Οικονομικής Κοινότητας και της Ανατολικής Δημοκρατίας της Ουρουγουάης

Επίσημη Εφημερίδα αριθ. L 094 της 08/04/1992 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ   της 16ης Μαρτίου 1992   για τη σύναψη της  συμφωνίας-πλαισίου μεταξύ της Ευρωπαϊκής Οικονομικής Κοινότητας και της Ανατολικής Δημοκρατίας της  Ουρουγουάης   (92/205/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,  την πρόταση της Επιτροπής  (1),  τη γνώμη του Ευρωπαϊκού Κοινοβουλίου  (2),  Εκτιμώντας ότι η Κοινότητα, για την πραγματοποίηση των στόχων της στον τομέα των εξωτερικών  οικονομικών σχέσεων, θα πρέπει να εγκρίνει τη συμφωνία-πλαίσιο με την Ανατολική Δημοκρατία της  Ουρουγουάης,  ΑΠΟΦΑΣΙΖΕΙ: Άρθρο 1 Εγκρίνεται εξ ονόματος της Κοινότητας, η συμφωνία-πλαίσιο  ανάμεσα στην Ευρωπαϊκή Οικονομική Κοινότητα και την Ανατολική Δημοκρατία της Ουρουγουάης.  Το κείμενο της συμφωνίας επισυνάπτεται στην παρούσα απόφαση. Άρθρο 2 Ο πρόεδρος του Συμβουλίου  προβαίνει στην κοινοποίηση που προβλέπεται στο άρθρο 25 της συμφωνίας  (3). Άρθρο 3 Η Επιτροπή,  βοηθούμενη από τους αντιπροσώπους των κρατών μελών, εκπροσωπεί την Κοινότητα στη μεικτή επιτροπή  που συνιστάται στο άρθρο 21 της συμφωνίας. Άρθρο 4 Η παρούσα απόφαση δημοσιεύεται στην Επίσημη  Εφημερίδα των Ευρωπαϊκών Κοινοτήτων. Αρχίζει να ισχύει από την ημέρα της δημοσίευσής της.  Βρυξέλλες, 16 Μαρτίου 1992. Για το Συμβούλιο   Ο Πρόεδρος   Jorge BRAGA DE MACEDO


title: 2012/672/ΕΕ: Απόφαση του Συμβουλίου, της 25ης Οκτωβρίου 2012 , για την έναρξη της αυτοματοποιημένης ανταλλαγής δεδομένων των δακτυλικών αποτυπωμάτων στην Κύπρο

text:
               31.10.2012

               EL

               Επίσημη Εφημερίδα της Ευρωπαϊκής Ένωσης

               L 302/11

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 25ης Οκτωβρίου 2012
   για την έναρξη της αυτοματοποιημένης ανταλλαγής δεδομένων των δακτυλικών αποτυπωμάτων στην Κύπρο
   (2012/672/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη την απόφαση 2008/615/ΔΕΥ του Συμβουλίου, της 23ης Ιουνίου 2008, σχετικά με την αναβάθμιση της διασυνοριακής συνεργασίας, ιδίως όσον αφορά την καταπολέμηση της τρομοκρατίας και του διασυνοριακού εγκλήματος (1), και ιδίως το άρθρο 25,
   Έχοντας υπόψη την απόφαση 2008/616/ΔΕΥ του Συμβουλίου, της 23ης Ιουνίου 2008, για την εφαρμογή της απόφασης 2008/615/ΔΕΥ (2), και ιδίως το άρθρο 20 και το κεφάλαιο 4 του παραρτήματος,
   Εκτιμώντας τα ακόλουθα:

               (1)

               Σύμφωνα με το πρωτόκολλο σχετικά με τις μεταβατικές διατάξεις, το οποίο προσαρτάται στη Συνθήκη για την Ευρωπαϊκή Ένωση, στη Συνθήκη για τη λειτουργία της Ευρωπαϊκής Ένωσης και στη Συνθήκη για την ίδρυση της Ευρωπαϊκής Κοινότητας Ατομικής Ενέργειας, τα έννομα αποτελέσματα των πράξεων των θεσμικών οργάνων, των λοιπών οργάνων και των οργανισμών της Ένωσης που εκδίδονται πριν από την έναρξη ισχύος της Συνθήκης της Λισαβόνας διατηρούνται έως ότου οι πράξεις αυτές καταργηθούν, ακυρωθούν ή τροποποιηθούν κατ’ εφαρμογή των Συνθηκών.

               (2)

               Ως εκ τούτου, το άρθρο 25 της απόφασης 2008/615/ΔΕΥ τυγχάνει εφαρμογής, και το Συμβούλιο πρέπει να αποφασίσει ομόφωνα αν τα κράτη μέλη έχουν εφαρμόσει τις διατάξεις του κεφαλαίου 6 της εν λόγω απόφασης.

               (3)

               Το άρθρο 20 της απόφασης 2008/616/ΔΕΥ προβλέπει ότι οι αποφάσεις που αναφέρονται στο άρθρο 25 παράγραφος 2 της απόφασης 2008/615/ΔΕΥ πρέπει να λαμβάνονται βάσει έκθεσης αξιολόγησης η οποία βασίζεται σε ερωτηματολόγιο. Όσον αφορά την αυτοματοποιημένη ανταλλαγή δεδομένων σύμφωνα με το κεφάλαιο 2 της απόφασης 2008/615/ΔΕΥ, η έκθεση αξιολόγησης πρέπει να βασίζεται σε επίσκεψη αξιολόγησης και σε πιλοτική εφαρμογή.

               (4)

               Σύμφωνα με το κεφάλαιο 4 σημείο 1.1 του παραρτήματος της απόφασης 2008/616/ΔΕΥ, το ερωτηματολόγιο που εκπονείται από την αρμόδια ομάδα εργασίας του Συμβουλίου αφορά καθεμία από τις αυτοματοποιημένες ανταλλαγές δεδομένων και πρέπει να απαντηθεί από ένα κράτος μέλος μόλις κρίνει ότι πληροί τις προϋποθέσεις για την ανταλλαγή δεδομένων της συγκεκριμένης κατηγορίας.

               (5)

               Η Κύπρος έχει συμπληρώσει το ερωτηματολόγιο για την προστασία δεδομένων και το ερωτηματολόγιο σχετικά με την ανταλλαγή δεδομένων δακτυλικών αποτυπωμάτων.

               (6)

               Η Κύπρος πραγματοποίησε με επιτυχία πιλοτική εφαρμογή μαζί με την Αυστρία.

               (7)

               Έχει πραγματοποιηθεί επίσκεψη αξιολόγησης στην Κύπρο και έχει καταρτισθεί από την αυστριακή ομάδα αξιολόγησης έκθεση σχετικά με την εν λόγω επίσκεψη, η οποία έχει διαβιβασθεί στην αρμόδια ομάδα εργασίας του Συμβουλίου.

               (8)

               Έχει υποβληθεί στο Συμβούλιο συνολική έκθεση αξιολόγησης, στην οποία συνοψίζονται τα αποτελέσματα του ερωτηματολογίου, της επίσκεψης αξιολόγησης και της πιλοτικής εφαρμογής ανταλλαγής δεδομένων των δακτυλικών αποτυπωμάτων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για τους σκοπούς της αυτοματοποιημένης αναζήτησης δεδομένων των δακτυλικών αποτυπωμάτων, η Κύπρος έχει εφαρμόσει πλήρως τις γενικές διατάξεις σχετικά με την προστασία δεδομένων του κεφαλαίου 6 της απόφασης 2008/615/ΔΕΥ και δικαιούται να λαμβάνει και να παρέχει προσωπικά δεδομένα σύμφωνα με το άρθρο 9 της εν λόγω απόφασης από την ημερομηνία έναρξης ισχύος της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 25 Οκτωβρίου 2012.

            Για το Συμβούλιο

            Η Πρόεδρος

         Ε. ΜΑΥΡΟΥ

      (1)  ΕΕ L 210 της 6.8.2008, σ. 1.

      (2)  ΕΕ L 210 της 6.8.2008, σ. 12.


Avis juridique important

|

31987D0088

87/88/ΕΟΚ: Απόφαση της Επιτροπής της 7ης Ιανουαρίου 1987 για τη σύσταση Συμβουλευτικής Επιτροπής Γάλακτος και Γαλακτοκομικών Προϊόντων

Επίσημη Εφημερίδα αριθ. L 045 της 14/02/1987 σ. 0053 - 0055 Φινλανδική ειδική έκδοση: Κεφάλαιο 3 τόμος 22 σ. 0189  Σουηδική ειδική έκδοση: Κεφάλαιο 3 τόμος 22 σ. 0189

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιανουαρίου 1987 για τη σύσταση Συμβουλευτικής Επιτροπής Γάλακτος και Γαλακτοκομικών Προϊόντων (87/88/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  ιΕχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας :  ότι, με την απόφαση 64/435/ΕΟΚ της Επιτροπής^(1 ), όπως τροποποιήθηκε τελευταία από την απόφαση 83/77/ΕΟΚ^(2 ), δημιουργήθηκε Συμβουλευτική Επιτροπή Γάλακτος και Γαλακτοκομικών Προϊόντων  ότι, λόγω της προσχώρησης νέων κρατών μελών στην Κοινότητα, είναι απαραίτητο να αυξηθεί και να κατανεμηθεί ο αριθμός των εδρών  ότι πρέπει επίσης να προσαρμοστεί η διαδικασία αντικατάστασης των μελών  ότι οι διατάξεις σχετικά με τη Συμβουλευτική Επιτροπή Γάλακτος και Γαλακτοκομικών προϊόντων τροποποιήθηκαν επανειλημμένως και κατά συνέπεια εφαρμόζονται δύσκολα  ότι είναι σκόπιμη η κωδικοποίησή τους  ότι πρέπει η Επιτροπή να συγκεντρώσει τις γνώμες των επαγγελματικών κύκλων και των καταναλωτών για τα προβλήματα που τίθενται από τη λειτουργία της κοινής οργάνωσης των αγορών στον τομέα του γάλακτος και των γαλακτοκομικών προϊόντων  ότι όλα τα επαγγέλματα που ενδιαφέρονται άμεσα από την εφαρμογή αυτής της κοινής οργάνωσης της αγοράς καθώς και οι καταναλωτές πρέπει να είναι σε θέση να συμμετέχουν στην επεξεργασία των γνωμών που ζητούνται από την Επιτροπή  ότι οι ενδιαφερόμενες επαγγελματικές ενώσεις καθώς και οι ομάδες των καταναλωτών των κρατών μελών συγκρότησαν οργανώσεις σε κοινοτικό επίπεδο που μπορούν να αντιπροσωπεύουν τους αντίστοιχους κύκλους όλων των κρατών μελών,  ΑΠΟΦΑΣΙΖΕΙ :    ίΑρθρο 1 1 .  Στο πλαίσιο της Επιτροπής των Ευρωπαϊκών Κοινοτήτων συνιστάται Συμβουλευτική Επιτροπή Γάλακτος και Γαλακτοκομικών Προϊόντων, η οποία καλείται στο εξής "επιτροπή ".  2 .  Η επιτροπή συγκροτείται από τους ακόλουθους οικονομικούς κλάδους : τους γεωργικούς παραγωγούς, τους γεωργικούς συνεταιρισμούς, τις γεωργικές βιομηχανίες και βιομη - ( 3 ) ΕΕ αριθ . 122 της 29 . 7 . 1964, σ . 2049/64 .  ( 4 ) ΕΕ αριθ . L 51 της 24 . 2 . 1983, σ . 34 .  χανίες τροφίμων, το εμπόριο γεωργικών προϊόντων και τροφίμων, τους εργαζομένους στον τομέα γεωργίας και τροφίμων καθώς και τους καταναλωτές .  ίΑρθρο 2 1 .  Η Επιτροπή μπορεί να συμβουλεύεται την εν λόγω επιτροπή για όλα τα προβλήματα που έχουν σχέση με την εφαρμογή των κανονισμών που αφορούν την κοινή οργάνωση των αγορών στον τομέα του γάλακτος και των γαλακτοκομικών προϊόντων, και ιδίως για  τα μέτρα που πρόκειται να πάρει στο πλαίσιο αυτών των κανονισμών .  2 .  Ο πρόεδρος της επιτροπής μπορεί να υποδείξει στην Επιτροπή ότι είναι σκόπιμο να σουμβουλευθεί την επιτροπή για υπόθεση που εμπίπτει στην αρμοδιότητα της τελευταίας και για την οποία δεν ζητήθηκε η γνώμη της . Το κάνει ιδίως κατόπιν αιτήσεως ενός από  τους εκπροσωπουμένους σε αυτή κλάδους .  ίΑρθρο 3 1 .  Η επιτροπή περιλαμβάνει 52 μέλη .  2 .  Οι έδρες κατανέμονται ως εξής :  - 26 στους παραγωγούς και στους γεωργικούς συνεταιρισμούς του τομέα,  - 5 στις βιομηχανίες που μεταποιούν γάλα και γαλακτοκομικά προϊόντα,  - 4 στις βιομηχανίες που χρησιμοποιούν γάλα και γαλακτοκομικά προϊόντα,  - 6 στο εμπόριο γάλακτος και γαλακτοκομικών προϊόντων,  - 5 στους εργαζομένους στη γεωργία και στις βιομηχανίες ειδών διατροφής,  - 6 στους καταναλωτές .  ίΑρθρο 4 1 .  Τα μέλη της επιτροπής διορίζονται από την Επιτροπή μετά πρόταση των επαγγελματικών οργανισμών που έχουν συσταθεί μέσα στα πλαίσια της Κοινότητας, οι οποίοι είναι οι πλέον αντιπροσωπευτικοί από τους κλάδους που αναφέρονται στο άρθρο 1  παράγραφος 2 και των οποίων οι δραστηριότητες εισέρχονται στους τομείς των κοινών οργανώσεων των αγορών του γάλακτος και των γαλακτοκομικών προϊόντων . Οι εκπρόσωποι όμως των καταναλωτών διορίζονται μετά από πρόταση της Συμβουλευτικής Επιτροπής των  Καταναλωτών .  Για καθεμία από τις προβλεπόμενες θέσεις, τα όργανα αυτά προτείνουν δύο υποψηφίους διαφορετικής εθνικότητας.  2 .  Η θητεία του μέλους της επιτροπής είναι διαρκείας τριών ετών και δύναται να ανανεωθεί . Δεν δίνεται αμοιβή για την άσκηση των καθηκόντων του .  Μετά την παρέλευση της περιόδου των τριών ετών, τα μέλη της επιτροπής ασκούν τα καθήκοντά τους μέχρι να αντικατασταθούν ή να ανανεωθεί η θητεία τους .  Σε περίπτωση παραίτησης, θανάτου, ή εφόσον ο οργανισμός που υπέβαλε την υποψηφιότητα μέλους ζητά την αντικατάστασή του, αυτή πραγματοποιείται σύμφωνα με τη διαδικασία της παραγράφου 1 .  3 .  Ο κατάλογος των μελών δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων, για πληροφόρηση .  ίΑρθρο 5 1 .  Η συμβουλευτική επιτροπή αφού συμβουλευτεί την Επιτροπή, εκλέγει πρόεδρο για χρονικό διάστημα τριών ετών .  Για την εκλογή του προέδρου απαιτείται πλειοψηφία δύο τρίτων των παρόντων μελών κατά την πρώτη ψηφοφορία και απλή πλειοψηφία των παρόντων μελών κατά τις επόμενες ψηφοφορίες . Σε περίπτωση ισοψηφίας, η Επιτροπή αναλαμβάνει προσωρινά την άσκηση της  προεδρίας .  2 .  Η επιτροπή εκλέγει δύο αντιπροέδρους για χρονικό διάστημα τριών ετών .  Οι αντιπρόεδροι εκλέγονται μεταξύ των αντιπροσώπων των οικονομικών κατηγοριών στις οποίες δεν ανήκει ο πρόεδρος .  Η εκλογή διενεργείται σύμφωνα με τη διαδικασία που προβλέπεται στην παράγραφο 1 .  Η επιτροπή μπορεί, σύμφωνα με την ίδια διαδικασία, να προσθέτει και άλλα μέλη στο προεδρείο . Στην περίπτωση αυτή, το προεδρείο περιλαμβάνει εκτός από τον πρόεδρο έναν, κατ' ανώτατο όριο, αντιπρόσωπο από κάθε οικονομική κατηγορία που εκπροσωπείται στους κόλπους της επιτροπής ή του τμήματος .  Το προεδρείο προπαρασκευάζει και οργανώνει τις εργασίες της επιτροπής .  ίΑρθρο 6 1 .  Στις συνεδριάσεις συμμετέχουν ή παρευρίσκονται μόνο οι αντιπρόσωποι της Επιτροπής, τα μέλη της επιτροπής ή, σε περίπτωση κωλύματος, οι αντικαταστάτες τους, καθώς και τα καλούμενα πρόσωπα σύμφωνα με τις παραγράφους 3 και 4 .  2 .  Αν ένα μέλος κωλύεται, η οργάνωση ή οι οργανώσεις στις οποίες έχει αποδοθεί μία έδρα, μπορούν να διορίσουν έναν αντικαταστάτη ο οποίος επιλέγεται από κατάλογο ονομάτων που καταρτίζεται με κοινή συμφωνία μεταξύ της Επιτροπής και της ή των εν λόγω οργανώσεων . Ο κατάλογος αυτός περιλαμβάνει αριθμό ονομάτων ο οποίος αντιστοιχεί στο ήμισυ του συνολικού αριθμού  των μελών που αντιπροσωπεύουν την ή τις εν λόγω οργανώσεις . Ο αριθμός αυτός είναι τουλάχιστον 1 και το πολύ 12 .  Σε περίπτωση διορισμού ενός αντικαταστάτη, η γραμματεία της επιτροπής ενημερώνεται τουλάχιστον επτά ημέρες πριν από τη συνεδρίαση .  3 .  Μετά από αίτηση μιας οργανώσεως στην οποία έχουν αποδοθεί μία ή περισσότερες έδρες, ο πρόεδρος μπορεί να καλέσει, σε συμφωνία με τις υπηρεσίες της Επιτροπής, το γενικό της γραμματέα ή ένα μέλος της γραματείας να παρευρεθεί ως παρατηρητής στις συνεδριάσεις της επιτροπής .  Πάντως, σε περίπτωση κωλύματος, ο γενικός γραμματέας μπορεί να διαθέσει την έδρα του ως παρατηρητή σε άλλο πρόσωπο που διορίζεται από τον ίδιο .  Οι παρατηρητές δεν έχουν δικαίωμα να λαμβάνουν το λόγο . Ωστόσο, ο πρόεδρος μπορεί, σε συμφωνία με τις υπηρεσίες της Επιτροπής, να τους καλέσει να παρέμβουν στη συζήτηση .  4 .  Κατόπιν αιτήσεως μιας οργανώσεως στην οποία έχουν αποδοθεί μία ή περισσότερες έδρες και εφόσον τα θέματα της ημερήσιας διάταξης είναι ιδιαίτερα τεχνικού χαρακτήρα, πέρα από το συνηθισμένο πλαίσιο των εργασιών της επιτροπής, ο πρόεδρος, σε συμφωνία  με τις υπηρεσίες της Επιτροπής, μπορεί να καλέσει έναν ή περισσότερους εμπειρογνώμονες να συμμετάσχουν στις εργασίες της επιτροπής .  Η Επιτροπή μπορεί με δική της πρωτοβουλία να καλέσει κάθε πρόσωπο που έχει ειδική αρμοδιότητα σε ένα από τα θέματα της ημερήσιας διάταξης να συμμετάσχει στις συσκέψεις της επιτροπής ως εμπειρογνώμονας .  Ωστόσο, οι εμπειρογνώμονες συμμετέχουν στις συσκέψεις μόνο για το θέμα που δικαιολόγησε την παρουσία τους.  ίΑρθρο 7 Η επιτροπή μπορεί, με τη σύμφωνη γνώμη των υπηρεσιών της Επιτροπής, να συστήσει ομάδες εργασίας για να διευκολύνουν τις εργασίες της .  ίΑρθρο 8 1 .  Η επιτροπή συνέρχεται στην έδρα της Επιτροπής κατόπιν προσκλήσεώς της . Το προεδρείο συνέρχεται κατόπιν προσκλήσεως του προέδρου σε συμφωνία με την Επιτροπή .  2 .  Οι εκπρόσωποι των ενδιαφερομένων υπηρεσιών της Επιτροπής μετέχουν στις συνεδριάσεις της επιτροπής, του προεδρείου της και των ομάδων εργασίας της .  3 .  Οι υπηρεσίες της Επιτροπής αναλαμβάνουν τη γραμματεία της επιτροπής, του προεδρείου της και των ομάδων εργασίας της .  ίΑρθρο 9 Οι διασκέψεις της επιτροπής αφορούν τις αιτήσεις για γνωμοδότηση, τις οποίες διατύπωσε η Επιτροπή, και κατ' αυτές δεν διεξάγεται ψηφοφορία .  Η Επιτροπή όταν ζητεί τη γνώμη της επιτροπής δύναται να τάσσει προθεσμία μέσα στην οποία πρέπει να δοθεί η γνώμη .  Οι θέσεις των οικονομικών κλάδων που εκπροσωπούνται εμφαίνονται στα πρακτικά τα οποία διαβιβάζονται στην Επιτροπή .  Στην περίπτωση που η αιτηθείσα γνωμοδότηση τυγχάνει ομόφωνης συμφωνίας της επιτροπής, αυτή διατυπώνει κοινές προτάσεις οι οποίες επισυνάπτονται στα πρακτικά .  Τα αποτελέσματα των διασκέψεων ανακοινώνονται από την Επιτροπή στο Συμβούλιο και, κατόπιν αιτήσεώς τους, στις επιτροπές διαχειρίσεως .  ίΑρθρο 10 Με επιφύλαξη των διατάξεων του άρθρου 214 της συνθήκης, τα μέλη της επιτροπής είναι υποχρεωμένα να μην κοινολο - γούν τις πληροφορίες των οποίων έλαβαν γνώση από τις εργασίες της επιτροπής ή των ομάδων εργασίας, όταν η Επιτροπή τους γνωστοποιεί ότι η ζητηθείσα γνώμη ή το τεθέν ζήτημα αφορούν θέμα εμπιστευτικού χαρακτήρα .  Σε αυτή την περίπτωση, μόνο τα μέλη της επιτροπής και οι εκπρόσωποι των υπηρεσιών της Επιτροπής παρευρίσκονται στις συνεδριάσεις .  ίΑρθρο 11 Η απόφαση 64/435/ΕΟΚ της Επιτροπής καταργείται .  ίΑρθρο 12 Η παρούσα απόφαση αρχίζει να ισχύει την 1η Ιανουαρίου 1987 .   Βρυξέλλες, 7 Ιανουαρίου 1987 .  Για την Επιτροπή Frans ANDRIESSEN Αντιπρόεδρος ΕWΓ:Λ111ΘΜΒΓ18.93 ΦΦ:^1ΘΓΡ;   ΣΕΤΘΠ:^01;   Η ηε:^1321^μμ;   223^Υειλεν;   10422^Υειψηεν;  Βεδιενερ : ΦΡΣΤ   Πρ.:^Ψ;  Κθνδε:^38376 Μονταν Γριεψηισψη


Avis juridique important

|

31991D0178

91/178/ΕΟΚ: Απόφαση του Συμβουλίου της 25ης Μαρτίου 1991 περί αποδοχής του καταστατικού διεθνούς ομάδας μελετών για τον κασσίτερο

Επίσημη Εφημερίδα αριθ. L 089 της 10/04/1991 σ. 0033 - 0038 Φινλανδική ειδική έκδοση: Κεφάλαιο 11 τόμος 16 σ. 0251  Σουηδική ειδική έκδοση: Κεφάλαιο 11 τόμος 16 σ. 0251

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 25ης Μαρτίου 1991  περί αποδοχής του καταστατικού διεθνούς ομάδας μελετών για τον κασσίτερο  ( 91 /178/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 116,  την πρόταση της Επιτροπής,  Εκτιμώντας :  ότι το καταστατικό της διεθνούς ομάδας μελετών για τον κασσίτερο εγκρίθηκε, κατά τη συνδιάσκεψη των Ηνωμένων Εθνών για τον κασσίτερο που πραγματοποιήθηκε στη Γενεύη, στις 7 Απριλίου 1989 -  ότι ζητήθηκε από τα κράτη και τους διεθνείς οργανισμούς που συμμετείχαν στη συνδιάσκεψη να γνωστοποιήσουν στη Γενική Γραμματεία των Ηνωμένων Εθνών την εκ μέρους τους αποδοχή του καταστατικού σύμφωνα με τη ρήτρα 21.β ) αυτού -  ότι η ομάδα μελετών θα ασκεί σημαντικά καθήκοντα ανάλυσης και παρακολούθησης της αγοράς και του εμπορίου του κασσίτερου -  ότι η θεσμική δομή της ομάδας μελετών για τον κασσίτερο, όπως προβλέπεται στο καταστατικό, απαιτεί την κοινή συμμετοχή της Κοινότητας και των κρατών μελών εκείνων που αποδέχθηκαν το καταστατικό -  ότι ορισμένα κράτη μέλη εκδήλωσαν την πρόθεσή τους να συμμετάσχουν στην ομάδα μελετών -  ότι, κατά συνέπεια, πρέπει η Κοινότητα και τα κράτη μέλη που αποφάσισαν να συμμετάσχουν στις εργασίες της ομάδας μελετών με βάση κοινή θέση, να καταθέσουν ταυτόχρονα τα οικεία έγγραφα αποδοχής,  ΑΠΟΦΑΣΙΖΕΙ :  Άρθρο 1  Το καταστατικό της διεθνούς ομάδας μελετών για τον κασσίτερο γίνεται αποδεκτό από την Ευρωπαϊκή Κοινότητα .  Η Κοινότητα και τα κράτη μέλη που έχουν στο παρόν στάδιο αποφασίσει να συμμετάσχουν στις εργασίες της ομάδας μελετών καταθέτουν ταυτοχρόνως, μόλις ολοκληρωθούν οι αναγκαίες εσωτερικές διαδικασίες, τα οικεία έγγραφα αποδοχής στη Γενική Γραμματεία των  Ηνωμένων Εθνών .  Το κείμενο του καταστατικού επισυνάπτεται στην παρούσα απόφαση .  Άρθρο 2  Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να καταθέσουν το έγγραφο αποδοχής εξ ονόματος της Κοινότητας . Βρυξέλλες, 25 Μαρτίου 1991 . Για το Συμβούλιο  Ο Πρόεδρος  R . STEICHEN   ΠΑΡΑΡΤΗΜΑ  ΚΑΤΑΣΤΑΤΙΚΟ ΑΡΜΟΔΙΟΤΗΤΩΝ ΤΗΣ ΔΙΕΘΝΟΥΣ ΟΜΑΔΑΣ ΜΕΛΕΤΩΝ ΓΙΑ ΤΟΝ ΚΑΣΣΙΤΕΡΟ  Ίδρυση  1 . Ιδρύεται δια του παρόντος η διεθνής ομάδα μελετών για τον κασσίτερο με σκοπό την εκπόνηση των διατάξεων και την επίβλεψη της εφαρμογής του παρόντος καταστατικού αρμοδιοτήτων .  Στόχοι  2 . Στόχος της ομάδας είναι η εξασφάλιση αυξημένης διεθνούς συνεργασίας σε θέματα σχετικά με τον κασσίτερο, με τη βελτιστοποίηση των διαθέσιμων πληροφοριών για τη διεθνή οικονομία του κασσίτερου και με την ενεργοποίηση ενός οργάνου διακυβερνητικών  διαβουλεύσεων για τον κασσίτερο .  Ορισμοί  3 . α ) Ως "η ομάδα" νοείται η διεθνής ομάδα μελετών για τον κασσίτερο, που συγκροτείται σύμφωνα με το παρόν καταστατικό αρμοδιοτήτων .  β ) Ως "κασσίτερος" νοείται το μέταλλο, οιασδήποτε εξευγενισμένης, δευτερογενούς μορφής κασσίτερος, ή ο κασσίτερος που περιέχει συμπυκνώματα ή μεταλλεύματα που έχουν ληφθεί στη φυσική τους μορφή ή προϊόντα κασσίτερου που ορίζονται από την ομάδα . Για τους  σκοπούς του παρόντος ορισμού, από τον όρο "μετάλλευμα" εξαιρούνται :  i ) υλικά που έχουν εξαχθεί από το μετάλλευμα και δεν προορίζονται για εμπλουτισμό και  ii ) απορρίμματα κατά τη διαδικασία εμπλουτισμού .  γ ) "Μέλη" είναι όλα τα κράτη και οι διακυβερνητικοί οργανισμοί, όπως προβλέπεται στην παράγραφο 5, οι οποίοι γνωστοποίησαν τη σύμφωνη γνώμη τους με βάση την παράγραφο 21 .  Καθήκοντα  4 . Η ομάδα είναι επιφορτισμένη με τα ακόλουθα καθήκοντα :  α ) να διαπιστώνει το δυναμικό και να παρακολουθεί διαρκώς την παγκόσμια αγορά κασσίτερου και τις τάσεις της - συγκεκριμένα, να συγκροτήσει, να συντηρεί και να ενημερώνει διαρκώς σύστημα στατιστικών στοιχείων σχετικά με την παγκόσμια παραγωγή, τα  αποθέματα, το εμπόριο και την κατανάλωση όλων των μορφών κασσίτερου, και επίσης να διαδίδει, ενδεχομένως, τις σχετικές πληροφορίες -  β ) να διεξάγει διαβουλεύσεις και ανταλλαγές πληροφοριών σχετικά με τις εξελίξεις και τις τάσεις που αφορούν την παραγωγή, τα αποθέματα, το εμπόριο και την κατανάλωση όλων των μορφών κασσίτερου -  γ ) να εκπονεί, όταν απαιτείται, μελέτες σε ένα ευρύ φάσμα σημαντικών θεμάτων που αφορούν τον κασσίτερο, σύμφωνα με αποφάσεις που λαμβάνονται από την ομάδα .  Ιδιότητα μέλους  5 . Μέλος της ομάδας μπορεί να γίνει κάθε κράτος που ενδιαφέρεται για θέματα παραγωγής ή κατανάλωσης ή για το διεθνές εμπόριο του κασσίτερου και κάθε διακυβερνητικός οργανισμός που ασκεί αρμοδιότητες σε θέματα διαπραγματεύσεων, υπογραφής και εφαρμογής  διεθνών συμφωνιών, και ιδιαίτερα συμφωνιών που έχουν ως αντικείμενο φυσικά προϊόντα .  Οι αρμοδιότητες της ομάδας  6 . α ) Η ομάδα ασκεί αρμοδιότητες και αναλαμβάνει δράσεις ή μεριμνά για την ανάληψη δράσεων που απαιτούνται για να εξασφαλισθεί η εφαρμογή των διατάξεων του παρόντος καταστατικού αρμοδιοτήτων .  β ) Η ομάδα δεν είναι, αμέσως ή εμμέσως, αρμόδια για τη σύναψη οιασδήποτε σύμβασης με σκοπό το εμπόριο του χαλκού ή κάθε άλλου φυσικού προϊόντος ή παραγώγου, ή για οιαδήποτε σύμβαση συναλλαγών επί προθεσμία - ακόμη, δεν είναι αρμόδια να αναλαμβάνει  οικονομικές υποχρεώσεις γι' αυτούς τους σκοπούς .  γ ) Η ομάδα εγκρίνει διαδικαστικούς κανόνες που είναι απαραίτητοι για να ανταποκριθεί στα καθήκοντά της και οι οποίοι συμβιβάζονται με το περιεχόμενο του καταστατικού της και δεν έρχονται σε αντίθεση με αυτό .  δ ) Η ομάδα δεν είναι αρμόδια και δεν θεωρείται ως εξουσιοδοτημένη από τα μέλη της να αναλαμβάνει οποιαδήποτε δέσμευση που δεν συμβιβάζεται με τους σκοπούς του καταστατικού της ή με τους διαδικαστικούς της κανόνες .  Έδρα  7 . Η έδρα της ομάδας ευρίσκεται στο μέρος που επιλέγεται από αυτήν στην επικράτεια ενός κράτους μέλους, εκτός αν η ομάδα αποφασίσει διαφορετικά . Η ομάδα διαπραγματεύεται με τη φιλοξενούσα κυβέρνηση μια συμφωνία περί της έδρας της, η οποία θα υπογραφεί  το συντομότερο δυνατό μετά από τη θέση σε ισχύ του καταστατικού της .  Λήψη αποφάσεων  8 . α ) Η γενική συνέλευση αποτελεί το ανώτατο όργανο της ομάδας που ιδρύεται με το παρόν καταστατικό .  β ) Η ομάδα, η μόνιμη επιτροπή που αναφέρεται στην παράγραφο 9 και οι διάφορες επιτροπές και βοηθητικοί φορείς που θα συσταθούν ενδεχομένως, λαμβάνουν αποφάσεις δια συναινέσεως και χωρίς ψηφοφορία, εκτός από την περίπτωση που πρέπει να ληφθούν αποφάσεις  με ειδική πλειοψηφία όπως προβλέπεται στο παρόν καταστατικό ή στους διαδικαστικούς κανόνες .  γ ) Κάθε κράτος μέλος διαθέτει μία ψήφο .  Μόνιμη Επιτροπή  9 . α ) Η ομάδα συνιστά μόνιμη επιτροπή, η οποία αποτελείται από τα μέλη της ομάδας τα οποία έχουν εκφράσει την επιθυμία να συμμετάσχουν στις εργασίες της .  β ) Η μόνιμη επιτροπή αναλαμβάνει καθήκοντα που της αναθέτει η ομάδα και υποβάλλει έκθεση σ' αυτήν μετά το πέρας των εργασιών της ή έκθεση προόδου κατά τη διάρκεια των εργασιών της .  Επιτροπές και βοηθητικοί φορείς  10 . Η ομάδα μπορεί να συστήσει συμβουλευτική επιτροπή για την παρακολούθηση της εξέλιξης της βιομηχανίας κασσίτερου . Η ομάδα μπορεί επίσης να συστήσει άλλες επιτροπές ή βοηθητικούς φορείς, πέραν της μόνιμης επιτροπής, υπό όρους και προϋποθέσεις που η  ίδια καθορίζει .  Γραμματεία  11 . α ) Η ομάδα διαθέτει γραμματεία, η οποία αποτελείται από το γενικό γραμματέα και το απαιτούμενο προσωπικό .  β ) Ο γενικός γραμματέας εκτελεί χρέη προϊσταμένου διοικητικού υπαλλήλου της ομάδας και είναι υπεύθυνος έναντι αυτής για διοικητικά και λειτουργικά θέματα του καταστατικού της, σύμφωνα με τις αποφάσεις της ομάδας .  Συνεργασία με τρίτους  12 . α ) Η ομάδα αναλαμβάνει την οργάνωση διαβουλεύσεων και συνεργασίας με τα Ηνωμένα Έθνη, με τα όργανά τους ή με ειδικές υπηρεσίες και με άλλα διακυβερνητικά ιδρύματα, αναλόγως των περιστάσεων .  β ) Η ομάδα μεριμνά επίσης, κατά την κρίση της, για τη διατήρηση επαφών με ενδιαφερόμενες μη συμμετέχουσες κυβερνήσεις, με άλλους διεθνείς μη κυβερνητικούς οργανισμούς ή με ιδρύματα του ιδιωτικού τομέα, αναλόγως των περιστάσεων .  γ ) Η ομάδα μπορεί να καλέσει οιοδήποτε κράτος δεν αποτελεί μέλος της και οιοδήποτε κυβερνητικό ή μη κυβερνητικό οργανισμό που ενδιαφέρεται ουσιαστικά για θέματα κασσίτερου να εκπροσωπηθεί στις συνεδριάσεις της από παρατηρητή, υπό τον όρο ότι ο  οργανισμός αυτός θα εκχωρήσει αντίστοιχα δικαιώματα στην ομάδα . Εξαιρουμένης της περίπτωσης που η ομάδα θα λάβει αντίθετη απόφαση, οι παρατηρητές αυτοί μπορούν να παρίστανται σε όλες τις συνεδριάσεις της ομάδας, καθ' όλη την διάρκεια ή σε οιοδήποτε  τμήμα μιας συνεδρίασης ή σειράς συνεδριάσεων, δεν μπορούν όμως να παρίστανται στις συνεδριάσεις της μόνιμης επιτροπής ή οιασδήποτε επιτροπής ή υποεπιτροπής εφόσον δεν εκπροσωπούνται όλα τα μέλη της ομάδας .  δ ) Ο πρόεδρος μπορεί να προσκαλέσει παρατηρητές στις συσκέψεις της ομάδας, οι οποίοι όμως δεν έχουν δικαίωμα ψήφου ή υποβολής προτάσεων .  Σχέσεις με το κοινό ταμείο  13 . Η ομάδα μπορεί να χαρακτηριστεί διεθνής φορέας φυσικών προϊόντων ( International Commidity Body - ICB ) δυνάμει του άρθρου 7 παράγραφος 9 της συμφωνίας για τη σύσταση του κοινού ταμείου για τα φυσικά προϊόντα, με στόχο να συμβάλλει, υπό όρους και  προϋποθέσεις που θα καθορίζει με συναίνεση η ομάδα, στην οικονομική ενίσχυση προγραμμάτων σχετικά με τον κασσίτερο που χρηματοδοτούνται από τον δεύτερο λογαριασμό του ταμείου . Η ομάδα δεν αναλαμβάνει, ωστόσο, καμία οικονομική υποχρέωση όσον αφορά αυτά  τα προγράμματα - εξάλλου, δεν δρα ως εκτελεστικός φορέας για οιοδήποτε τέτοιο πρόγραμμα .  Νομικό καθεστώς  14 . α ) Η ομάδα αποτελεί νομικό πρόσωπο διεθνούς δικαίου .  β ) Το καθεστώς της ομάδας στην επικράτεια του φιλοξενούντος κράτους διέπεται από συμφωνία περί της έδρας της που συνάπτουν η κυβέρνηση του φιλοξενούντος κράτους και η ομάδα .  γ ) Η ομάδα έχει δικαιοπρακτική ικανότητα για την άσκηση των καθηκόντων της και συγκεκριμένα , υπό την επιφύλαξη της παραγράφου 6β ) παραπάνω, δικαιούται να συνάπτει συμβάσεις, να αποκτά και να διαχειρίζεται κινητή περιουσία και να παρίσταται στο  δικαστήριο .  Συμβολή στον προϋπολογισμό  15 . α ) Κάθε κράτος μέλος συνεισφέρει στον ετήσιο προϋπολογισμό που εγκρίνεται από την ομάδα . Κάθε μέλος συμβάλλει ισόποσο για το 50 % του προϋπολογισμού - για να καλυφθεί το υπόλοιπο του προϋπολογισμού κάθε κράτος μέλος συνεισφέρει ανάλογα με το μερίδιό  του στο συνολικό εμπόριο των κρατών μελών σε πρωτογενές μέταλλο και συμπυκνώματα κασσίτερου . Για τις κασσιτεροπαραγωγές χώρες, ως εμπορικές συναλλαγές θεωρούνται οι συνολικές εξαγωγές μειωμένες κατά τις συνολικές εισαγωγές, ενώ για τις χώρες κατανάλωσης  κασσίτερου οι συνολικές εισαγωγές . Για τον σκοπό αυτό, χώρες των οποίων η παραγωγή συμπυκνωμάτων κασσίτερου υπερβαίνει την κατανάλωση πρωτογενούς μετάλλου κασσίτερου χαρακτηρίζονται ως κασσιτεροπαραγωγές χώρες, και οι χώρες των οποίων η κατανάλωση  πρωτογενούς μετάλλου κασσίτερου υπερβαίνει την παραγωγή συμπυκνωμάτων χαρακτηρίζονται ως καταναλώτριες . Ο υπολογισμός των μεριδίων βασίζεται στα τρία πρόσφατα ημερολογιακά έτη για τα οποία υπάρχουν στατιστικά στοιχεία .  β ) Η ομάδα καθορίζει τη συνεισφορά κάθε μέλους για κάθε οικονομικό έτος στο νόμισμα που αποφασίζει η ίδια και σύμφωνα με τις διατάξεις περί συνεισφορών που διευκρινίζονται στους διαδικαστικούς κανόνες . Η συνεισφορά κάθε μέλους καταβάλλεται σύμφωνα με  τις συνταγματικές του διαδικασίες .  Στατιστικές και πληροφορία  16 . α ) Η ομάδα συλλέγει, παραβάλλει και διαθέτει στα μέλη της τα στατιστικά στοιχεία που αφορούν την παραγωγή, το εμπόριο, τα αποθέματα και την κατανάλωση κασσίτερου, που θεωρεί κατάλληλα για την αποτελεσματική εκπλήρωση των αρμοδιοτήτων της, καθώς  επίσης και τα πληροφοριακά στοιχεία που αναφέρονται στην υποπαράγραφο β ) παρακάτω .  β ) Η ομάδα αναλαμβάνει τις κατά την κρίση της ενδεδειγμένες ενέργειες για την ανταλλαγή πληροφοριών με ενδιαφερόμενα μη συμμετέχοντα κράτη και με τους αρμόδιους μη κρατικούς και διακρατικούς οργανισμούς, ώστε να εξασφαλίζεται η διάθεση πρόσφατων,  εμπεριστατωμένων και πλήρων δεδομένων σχετικά με την παραγωγή, την κατανάλωση, τα αποθέματα, το διεθνές εμπόριο και τις διεθνώς αναγνωρισμένες δημοσιευόμενες τιμές κασσίτερου, και σχετικά με άλλους παράγοντες που επηρεάζουν τη ζήτηση και την προσφορά  κασσίτερου .  γ ) Η ομάδα μεριμνά ώστε να εξασφαλίζεται ότι η διάθεση των πληροφοριών δεν παραβλάπτει την εμπιστευτικότητα των ενεργειών των κυβερνήσεων ή των προσώπων ή των επιχειρήσεων που παράγουν, επεξεργάζονται, εμπορεύονται ή χρησιμοποιούν κασσίτερο .  Ετήσια αξιολόγηση και εκθέσεις  17 . α ) Η ομάδα εκπονεί ετήσια αξιολόγηση της παγκόσμιας κατάστασης στο θέμα του κασσίτερου και άλλα σχετικά θέματα υπό το φώς των πληροφοριών που παρέχονται από τα μέλη της και από όλες τις άλλες πηγές . Η ετήσια αξιολόγηση περιλαμβάνει γενικότερη  θεώρηση του αναμενόμενου για τα επόμενα έτη δυναμικού παραγωγής κασσίτερου και για μια γενική άποψη για την παραγωγή, την κατανάλωση και το εμπόριο του κασσίτερου το επόμενο ημερολογιακό έτος, με στόχο παροχής βοήθειας να συνδράμει τα μέλη της στην  κατάρτιση των εκτιμήσεών τους σχετικά με την εξέλιξη της διεθνούς οικονομίας κασσίτερου .  β ) Η ομάδα καταρτίζει έκθεση των αποτελεσμάτων της ετήσιας εκτίμησης και την διαθέτει στα μέλη της . Αν η ομάδα κρίνει σκόπιμο, η έκθεση αυτή, καθώς επίσης και άλλες εκθέσεις και μελέτες που διατίθενται στα μέλη της, μπορούν να διατεθούν σε άλλα  ενδιαφερόμενα μέρη, σύμφωνα με τους διαδικαστικούς κανόνες .  Μελέτες  18 . α ) Η ομάδα εκπονεί ή προβαίνει σε κατάλληλες ενέργειες για να εκπονηθούν από τρίτους ad hoc μελέτες σχετικά με τη διεθνή οικονομία, περιλαμβανομένων μελετών επί ειδικών θεμάτων ή δυσκολιών που υπάρχουν ή αναμένεται ότι θα προκύψουν .  β ) Οι μελέτες αυτές περιλαμβάνουν γενικότερες συστάσεις ή προτάσεις προς την ομάδα, αλλά δεν πρέπει να παραβιάζουν το δικαίωμα κάθε κράτους μέλους να διαχειρίζεται όλα τα θέματα της εσωτερικής του οικονομίας κασσίτερου και διατυπώνονται με την επιφύλαξη  της αρμοδιότητας άλλων διεθνών οργανισμών σε θέματα της δικαιοδοσίας τους .  Υποχρεώσεις των μελών  19 . Τα μέλη καταβάλλουν κάθε δυνατή προσπάθεια να συνεργάζονται και να προωθούν την επίτευξη των στόχων της ομάδας, ιδίως παρέχοντας τις πληροφορίες σχετικά με την οικονομία κασσίτερου που αναφέρονται στην παράγραφο 16α ).  Τροπολογίες  20 . Το παρόν καταστατικό δύναται να τροποποιηθεί δια συναινέσεως της ομάδας και μόνο .  Θέση σε ισχύ  21 . α ) Το παρόν καταστατικό αρχίζει να ισχύει όταν τα κράτη που, σύμφωνα με το παράρτημα του παρόντος, συγκεντρώνουν τουλάχιστον 70 % του εμπορίου κασσίτερου έχουν γνωστοποιήσει στο Γενικό Γραμματέα των Ηνωμένων Εθνών ( που εφεξής αναφέρεται ως "ο  θεματοφύλακας "), σύμφωνα με την υποπαράγραφο β ) παρακάτω, ότι αποδέχονται το παρόν καταστατικό αρμοδιοτήτων .  β ) Οιοδήποτε κράτος ή διακυβερνητικός οργανισμός, όπως αναφέρεται στο παράρτημα 5, που επιθυμεί να γίνει μέλος της ομάδας, γνωστοποιεί στο θεματοφύλακα ότι αποδέχεται το παρόν καταστατικό προσωρινά, εν αναμονή της περάτωσης των εσωτερικών του  διαδικασιών, ή οριστικά . Κάθε κράτος ή διακυβερνητικός οργανισμός που έχει γνωστοποιήσει την προσωρινή αποδοχή του παρόντος καταστατικού επιδιώκει να περατώσει τις σχετικές διαδικασίες το συντομότερο δυνατόν και γνωστοποιεί στο θεματοφύλακα την περάτωσή  τους .  γ ) Σε περίπτωση που οι προϋποθέσεις για την θέση σε ισχύ του παρόντος καταστατικού δεν πληρούνται μέχρι τις 31 Δεκεμβρίου 1989, ο θεματοφύλακας καλεί τα κράτη και τους διακυβερνητικούς οργανισμούς που γνωστοποίησαν ότι αποδέχονται το παρόν καταστατικό  σύμφωνα με την παραπάνω υποπαράγραφο β ) να αποφασίσουν αν θα θέσουν σε ισχύ το παρόν καταστατικό μεταξύ τους .  δ ) Αμέσως μετά τη θέση σε ισχύ του παρόντος καταστατικού, ο θεματοφύλακας συγκαλεί εναρκτήρια συνεδρίαση της ομάδας . Τα μέλη ειδοποιούνται τουλάχιστον ένα μήνα, ει δυνατόν, πριν από τη συνεδρίαση αυτή .  Αποχώρηση  22 . α ) Κάθε μέλος μπορεί να αποσυρθεί από την ομάδα ανά οιαδήποτε στιγμή κοινοποιώντας γραπτώς την αποχώρησή του στο θεματοφύλακα και στο γενικό γραμματέα της ομάδας.  β ) Η αποχώρηση γίνεται με την επιφύλαξη κάθε οικονομικής υποχρέωσης που έχει δημιουργηθεί ήδη από το αποχωρούν μέλος και δεν του παρέχει το δικαίωμα να ζητήσει έκπτωση του ποσού της συνδρομής του για το έτος στο οποίο επισυμβαίνει η αποχώρηση .  γ ) Η αποχώρηση θεωρείται ως συντελεσθείσα 30 ημέρες μετά από την παραλαβή της ειδοποίησης από το θεματοφύλακα .  δ ) Ο γενικός γραμματέας της ομάδας γνωστοποιεί αμέσως σε κάθε μέλος την ειδοποίηση αποχώρησης μέλους σύμφωνα με την παρούσα παράγραφο .  Λήξη  23 . α ) Η ομάδα μπορεί ανά οιαδήποτε στιγμή να αποφασίσει με πλειοψηφία δύο τρίτων των κρατών μελών τη λήξη της ισχύος του παρόντος καταστατικού . Η λήξη αρχίζει να ισχύει από την ημερομηνία που αποφάσισε η ομάδα .  β ) Παρά τη λήξη της ισχύος του καταστατικού, η ομάδα συνεχίζει να υπάρχει για όσο χρονικό διάστημα κρίνεται αναγκαίο ώστε να περατωθούν οι ενέργειες για την εκκαθάρισή της, συμπεριλαμβανομένης της τακτοποίησης των λογαριασμών .  Επιφυλάξεις  24 . Δεν είναι δυνατό να διατυπώνεται οποιαδήποτε επιφύλαξη για τις διατάξεις αυτού του καταστατικού .   ΠΑΡΑΡΤΗΜΑ  Εμπόριο κασσίτερου ( 1 )   Χώρες  Εξαγωγές   Εισαγωγές  Συνολικό εμπόριο  Μερίδιο στην αγορά (%)   ( σε χιλιάδες τόνους)         Αργεντινή  0,1  0,9  1,0  0,27  Αυστραλία  6,5  0,4  6,9  1,84  Βέλγιο-Λουξεμβούργο  2,9  3,2  6,1  1,63  Βολιβία  12,9  -  12,9  3,44  Βραζιλία   20,1  -  20,1  5,36  Καναδάς  1,7  3,8  5,6  1,47  Κίνα  17,2  -  17,2  4,59  Δανία  0,9  0,9  1,8  0,48  Αίγυπτος  -  0,3  0,3  0,08  Φινλανδία  -  0,1  0,1  0,03  Γαλλία  0,2  7,7  7,9  2,11  Ομοσπονδιακή Δημοκρατία της Γερμανίας  3,1  19,4  22,5   6,00  Ελλάδα  -  0,4  0,4  0,11  Ινδία  -  2,7  2,7  0,72  Ινδονησία  23,3  -  25,3  6,74  Ιρλανδία  -  0,1  0,1  0,03  Ιταλία  0,1  6,2  6,3  1,68  Ιαπωνία  -  32,1  32,1  8,56  Μαλαισία  49,2  13,1  62,3  16,61  Μεξικό  -  4,7  4,7  1,25  Κάτω Χώρες   2,6  8,5  11,1  2,96  Νιγηρία  0,6  -  0,6  0,16  Νορβηγία  -  0,5  0,5  0,13  Περού  3,8  0,4  4,2  1,12  Φιλιππίνες  -  0,5  0,5  0,13  Πολωνία  -  3,1  3,1  0,83  Πορτογαλία  -  0,6  0,6  0,16  Δημοκρατία της Κορέας  -  5,1  5,1  1,36  Ισπανία  0,1   3,3  3,4  0,91  Σουηδία  0,1  0,6  0,7  0,19  Ταϊλάνδη  16,5  -  16,5  4,40  Τουρκία  -  1,1  1,1  0,29  Ένωση Σοβιετικών Σοσιαλιστικών  Δημοκρατιών  -  13,8  13,8  3,68  Ηνωμένο Βασίλειο της Μεγάλης Βρετανίας  και της Βόρειας Ιρλανδίας  16,8  14,1  30,9  8,24  Ηνωμένες Πολιτείες της Αμερικής  1,4  41,4  42,8  11,41  Γιουγκοσλαβία  -  1,4  1,4  0,37  Ζαΐρ  2,6  -  2,6  0,69        ΣΥΝΟΛΟ  184,7  190,4  375,1  100,00       ( 1 ) Ετήσιος μέσος όρος της  περιόδου 1985 1987 των εισαγωγών και εξαγωγών συμπυκνωμάτων και μεταλλευμάτων πρωτογενούς κασσίτερου των χωρών που συμμετείχαν στη διάσκεψη των Ηνωμένων Εθνών για τον κασσίτερο το 1988 .


Avis juridique important

|

31979D1004

79/1004/ΕΟΚ : Απόφαση του Συμβουλίου, της 23ης Νοεμβρίου 1979, περί ονομασίας ενός αναπληρωματικού μέλους της Συμβουλευτικής επιτροπής για την κοινωνική ασφάλιση των διακινούμενων εργαζόμενων

Επίσημη Εφημερίδα αριθ. L 308 της 04/12/1979 σ. 0024 - 0024

/* Δεν υπάρχει επίσημη ελληνική μετάφραση του εγγράφου αυτού           διότι δεν περιλαμβανόταν στην ελληνική Ειδική Έκδοση. Δεν           περιλαμβάνονταν στην ελληνική Ειδική Έκδοση:           - Πράξεις που δεν ίσχυαν πλέον την ημερομηνία προσχώρησης της           Ελλάδας (01/01/1981)           - Πράξεις που καταργήθηκαν αυτόματα κατά την προσχώρηση (π.χ.           ορισμένες συμφωνίες μεταξύ της Κοινότητας και της Ελλάδας)           - Πράξεις δεσμευτικές μόνο για τους αποδέκτες τους, που είναι           συνεπώς αυθεντικές μόνο στη γλώσσα στην οποία συντάχθηκαν           - Μη δεσμευτικές πράξεις           - Πράξεις που δεν θεωρήθηκαν αρκετά σημαντικές ώστε να           συμπεριληφθούν           - Ορισμένες πράξεις που ακυρώθηκαν κατά τη δημιουργία της Ειδικής           Έκδοσης */           /* oknogr81 */


title: Απόφαση 2011/621/ΚΕΠΠΑ του Συμβουλίου, της 21ης Σεπτεμβρίου 2011 , για την παράταση της εντολής του Ειδικού Εντεταλμένου της Ευρωπαϊκής Ένωσης στην Αφρικανική Ένωση

text:
               21.9.2011

               EL

               Επίσημη Εφημερίδα της Ευρωπαϊκής Ένωσης

               L 243/19

         ΑΠΌΦΑΣΗ 2011/621/ΚΕΠΠΑ ΤΟΥ ΣΥΜΒΟΥΛΊΟΥ
   της 21ης Σεπτεμβρίου 2011
   για την παράταση της εντολής του Ειδικού Εντεταλμένου της Ευρωπαϊκής Ένωσης στην Αφρικανική Ένωση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 6 Δεκεμβρίου 2007, το Συμβούλιο υιοθέτησε την κοινή δράση 2007/805/ΚΕΠΠΑ (1) για τον διορισμό του κ. Koen VERVAEKE ως Ειδικού Εντεταλμένου της Ευρωπαϊκής Ένωσης («ΕΕΕΕ») στην Αφρικανική Ένωση («AE»). Η εντολή του έληξε στις 31 Αυγούστου 2011.

               (2)

               Επομένως, η εντολή του ΕΕΕΕ θα πρέπει να παραταθεί από την 1η Σεπτεμβρίου 2011 ως τις 30 Ιουνίου 2012.

               (3)

               Ο ΕΕΕΕ θα εκπληρώσει την εντολή του στο πλαίσιο μιας κατάστασης η οποία ενδέχεται να επιδεινωθεί και η οποία θα μπορούσε να δυσχεράνει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός Εντεταλμένος της Ευρωπαϊκής Ένωσης
   Η εντολή του κ. Κoen VERVAEKE ως ΕΕΕΕ στην ΑΕ παρατείνεται ως τις 30 Ιουνίου 2012. Η θητεία του ΕΕΕΕ μπορεί να τερματιστεί νωρίτερα, εάν το αποφασίσει το Συμβούλιο, με πρόταση του Ύπατου Εκπροσώπου («ΥΕ»).
   Άρθρο 2
   Στόχοι πολιτικής
   Η εντολή του ΕΕΕΕ βασίζεται στους συνολικούς στόχους πολιτικής της ΕΕ προς υποστήριξη των αφρικανικών προσπαθειών για την οικοδόμηση ενός μέλλοντος με ειρήνη, δημοκρατία και ευημερία, όπως εκτίθενται στην κοινή στρατηγική Αφρικής-ΕΕ. Οι στόχοι αυτοί περιλαμβάνουν:

               α)

               ενίσχυση του πολιτικού διαλόγου της ΕΕ και ευρύτερη σχέση με την ΑΕ,

               β)

               ενίσχυση της εταιρικής σχέσης ΕΕ-ΑΕ σε όλους τους τομείς που περιγράφει η κοινή στρατηγική Αφρικής-ΕΕ, ώστε να διευκολυνθούν η ανάπτυξη και η υλοποίηση της κοινής στρατηγικής Αφρικής-ΕΕ σε σύμπραξη με την ΑΕ, τηρουμένης της αρχής της αφρικανικής κυριότητας, σε στενότερη συνεργασία με τους αφρικανούς εκπροσώπους σε πολυμερή φόρα και σε συντονισμό με πολυμερείς εταίρους,

               γ)

               συνεργασία με την ΑΕ και υποστήριξή της, με τη στήριξη της δημιουργίας θεσμών και με την ενίσχυση των σχέσεων μεταξύ των θεσμικών οργάνων της ΕΕ και της ΑΕ, μεταξύ άλλων μέσω αναπτυξιακής βοήθειας, ώστε να προαχθούν:

                           —

                           η ειρήνη και η ασφάλεια: πρόγνωση, αποτροπή, διαχείριση, διαμεσολάβηση και διευθέτηση συγκρούσεων, στήριξη των προσπαθειών προώθησης της ειρήνης και της σταθερότητας, στήριξη της ανασυγκρότησης έπειτα από συγκρούσεις,

                           —

                           τα ανθρώπινα δικαιώματα και η διακυβέρνηση: προαγωγή και προστασία των ανθρωπίνων δικαιωμάτων, προαγωγή των θεμελιωδών ελευθεριών και του σεβασμού του κράτους δικαίου, στήριξη, μέσω πολιτικού διαλόγου και οικονομικής και τεχνικής βοήθειας, των αφρικανικών προσπαθειών για την παρακολούθηση και τη βελτίωση της διακυβέρνησης, βοήθεια για την ανάπτυξη της συμμετοχικής δημοκρατίας και της υπευθυνότητας, βοήθεια για την καταπολέμηση της διαφθοράς και του οργανωμένου εγκλήματος και περαιτέρω προώθηση των προσπαθειών αντιμετώπισης όλων των πτυχών του προβλήματος των παιδιών στις ένοπλες συγκρούσεις,

                           —

                           η αειφόρος ανάπτυξη, η περιφερειακή ολοκλήρωση και το εμπόριο: στήριξη των προσπαθειών ενίσχυσης της δυνατότητας διασύνδεσης και διευκόλυνση της πρόσβασης των ανθρώπων σε υποδομές ύδρευσης και αποχέτευσης, στην ενέργεια και στην τεχνολογία των πληροφοριών, προώθηση ενός σταθερού, αποτελεσματικού και εναρμονισμένου νομικού πλαισίου για τις επιχειρήσεις, παροχή βοήθειας ώστε να ενταχθεί η Αφρική στο παγκόσμιο σύστημα εμπορικών συναλλαγών και παροχή συνδρομής στις αφρικανικές χώρες ώστε να συμμορφωθούν προς τους κανόνες και τα πρότυπα της ΕΕ, στήριξη της Αφρικής στην αντιμετώπιση των επιπτώσεων της αλλαγής του κλίματος,

                           —

                           η επένδυση στον άνθρωπο: στήριξη των προσπαθειών στους τομείς της ισότητας των φύλων, της υγείας, της επισιτιστικής ασφάλειας και της εκπαίδευσης, προώθηση των προγραμμάτων ανταλλαγών, των πανεπιστημιακών δικτύων και των κέντρων αριστείας και αντιμετώπιση των γενεσιουργών αιτίων της μετανάστευσης.

         Επιπροσθέτως, ο ΕΕΕΕ θα διαδραματίσει κεντρικό ρόλο στην εφαρμογή της κοινής στρατηγικής Αφρικής-ΕΕ, που έχει σκοπό την περαιτέρω ανάπτυξη και εμπέδωση της στρατηγικής εταιρικής σχέσης μεταξύ της Αφρικής και της ΕΕ.
   Άρθρο 3
   Εντολή
   Προκειμένου να επιτευχθούν οι στόχοι που αναφέρονται στο άρθρο 2 ως προς τις πτυχές τους που άπτονται της κοινής εξωτερικής πολιτικής και πολιτικής ασφαλείας (ΚΕΠΠΑ)/κοινής πολιτικής ασφαλείας και άμυνας (ΚΠΑΑ), η εντολή του ΕΕΕΕ είναι:

               α)

               να ενισχύσει τη συνολική επιρροή της ΕΕ στον βασισμένο στην Αντίς Αμπέμπα διάλογο με την ΑΕ και την Επιτροπή της και να ενισχύσει τον συντονισμό του διαλόγου αυτού ως προς ολόκληρο το φάσμα των θεμάτων ΚΕΠΠΑ/ΚΠΑΑ που καλύπτονται από τη σχέση ΕΕ-ΑΕ, ιδίως την εταιρική σχέση Ειρήνη και Ασφάλεια, καθώς και να υποστηρίξει την αφρικανική θεσμική αρχιτεκτονική για την ειρήνη και την ασφάλεια ώστε να καταστεί επιχειρησιακή,

               β)

               να εξασφαλίσει το προσήκον επίπεδο πολιτικής εκπροσώπησης, το οποίο να αντιστοιχεί στη σπουδαιότητα της ΕΕ ως πολιτικού, οικονομικού και θεσμικού εταίρου της ΑΕ, καθώς και τη ριζική αλλαγή αυτής της εταιρικής σχέσης την οποία καθιστά αναγκαία το αυξανόμενο πολιτικός βάρος της ΑΕ στην παγκόσμια σκηνή,

               γ)

               να εκπροσωπεί, εφόσον το αποφασίσει το Συμβούλιο, τις θέσεις και τις πολιτικές της ΕΕ στις περιπτώσεις όπου η ΑΕ διαδραματίζει σημαίνοντα ρόλο σε καταστάσεις κρίσης για τις οποίες δεν υπάρχει διορισμένος ΕΕΕΕ,

               δ)

               να συμβάλλει στη βελτίωση της συνοχής, της συνέπειας και του συντονισμού των πολιτικών και των δράσεων της ΕΕ που αφορούν την ΑΕ, καθώς και στην ενίσχυση του συντονισμού της ευρύτερης ομάδας των εταίρων και της σχέσης της με την ΑΕ,

               ε)

               να συμβάλλει στην εφαρμογή της πολιτικής της ΕΕ για τα ανθρώπινα δικαιώματα σε σχέση με την ΑΕ, συμπεριλαμβανομένων των κατευθυντηρίων γραμμών της ΕΕ για τα ανθρώπινα δικαιώματα, ιδίως των κατευθυντηρίων γραμμών της ΕΕ για τα παιδιά και τις ένοπλες συγκρούσεις, καθώς και σχετικά με τη βία κατά των γυναικών και την καταπολέμηση κάθε μορφής διακρίσεων εναντίον τους, και της πολιτικής της ΕΕ για τις γυναίκες, την ειρήνη και στην ασφάλεια,

               στ)

               να παρακολουθεί εκ του σύνεγγυς όλες τις σχετικές εξελίξεις στο επίπεδο της ΑΕ και να υποβάλλει εκθέσεις,

               ζ)

               να διατηρεί στενή επαφή με την Επιτροπή της ΑΕ, τα άλλα θεσμικά όργανα της ΑΕ, τις αποστολές των αφρικανικών υποπεριφερειακών οργανισμών στην ΑΕ και τις αποστολές των κρατών μελών της ΑΕ στην ΑΕ,

               η)

               να διευκολύνει τις σχέσεις και τη συνεργασία μεταξύ της ΑΕ και των αφρικανικών υποπεριφερειακών οργανισμών, ιδίως στους τομείς στους οποίους η ΕΕ παρέχει βοήθεια,

               θ)

               να παρέχει συμβουλές και στήριξη στην ΑΕ, κατόπιν αίτησής της, στους τομείς που περιγράφονται στην κοινή στρατηγική Αφρικής-ΕΕ,

               ι)

               να παρέχει συμβουλές και στήριξη, κατόπιν αιτήματος, για την ανάπτυξη των δυνατοτήτων της ΑΕ όσον αφορά τη διαχείριση κρίσεων,

               ια)

               βάσει σαφούς επιμερισμού καθηκόντων, να συντονίζει τις δραστηριότητές του με τις δράσεις των ΕΕΕΕ που έχουν εντολές σε κράτη μέλη/περιφέρειες της ΑΕ, καθώς και να στηρίζει τις εν λόγω δράσεις, και

               ιβ)

               να διατηρεί στενές επαφές και να προωθεί τον συντονισμό με τους κυριότερους διεθνείς εταίρους της ΑΕ που έχουν παρουσία στην Αντίς Αμπέμπα, ιδίως τα Ηνωμένα Έθνη, αλλά και με μη κρατικούς παράγοντες, σε ολόκληρο το φάσμα των θεμάτων ΚΕΠΠΑ/ΚΠΑΑ που καλύπτονται από την εταιρική σχέση ΕΕ-ΑΕ.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία του ΥΕ.
   2.   Η Επιτροπή Πολιτικής και Ασφαλείας («ΕΠΑ») διατηρεί προνομιακούς δεσμούς με τον ΕΕΕΕ και αποτελεί το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής, με την επιφύλαξη των εξουσιών του ΥΕ.
   3.   Ο ΕΕΕΕ εργάζεται σε στενό συντονισμό με την Ευρωπαϊκή Υπηρεσία Εξωτερικής Δράσης («ΕΥΕΔ»).
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την εντολή του ΕΕΕΕ για το χρονικό διάστημα από 1ης Σεπτεμβρίου 2011 έως την 30ή Ιουνίου 2012 ανέρχεται σε 715 000 EUR.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   3.   Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των ορίων της εντολής του και των αντίστοιχων διαθέσιμων χρηματοδοτικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα περιλαμβάνει ειδικούς για συγκεκριμένα θέματα πολιτικής, όπως απαιτείται από την εντολή. Ο ΕΕΕΕ ενημερώνει πάραυτα το Συμβούλιο και την Επιτροπή για τη σύνθεση της ομάδας του.
   2.   Τα κράτη μέλη, τα θεσμικά όργανα της Ένωσης και η ΕΥΕΔ δύνανται να προτείνουν την απόσπαση προσωπικού στην υπηρεσία του ΕΕΕΕ. Οι μισθοί του εν λόγω αποσπασμένου προσωπικού καλύπτονται από το ενδιαφερόμενο κράτος μέλος της ΕΕ, το θεσμικό όργανο της Ένωσης ή την ΕΥΕΔ, αντίστοιχα. Οι εμπειρογνώμονες που αποσπώνται από κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Τα συμβασιούχα μέλη του διεθνούς προσωπικού έχουν την ιθαγένεια κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του θεσμικού οργάνου της Ένωσης ή της ΕΥΕΔ και ασκεί τα καθήκοντά του και ενεργεί προς το συμφέρον της εντολής καθηκόντων του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και οι λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και των μελών του προσωπικού του καθορίζονται σε συμφωνία με το μέρος/τα μέρη υποδοχής, ανάλογα με την περίπτωση. Τα κράτη μέλη και η Επιτροπή παρέχουν κάθε απαιτούμενη προς τον σκοπό αυτό στήριξη.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές και τις ελάχιστες προδιαγραφές ασφαλείας που ορίζονται στην απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (2).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου εξασφαλίζουν στον ΕΕΕΕ πρόσβαση σε κάθε συναφή πληροφορία.
   2.   Οι αντιπροσωπείες της Ένωσης και/ή τα κράτη μέλη, ανάλογα με την περίπτωση, παρέχουν υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή του και βάσει της κατάστασης ασφαλείας στη γεωγραφική περιοχή της αρμοδιότητάς του, για την ασφάλεια του συνόλου του προσωπικού που τελεί υπό την άμεση εξουσία του, κυρίως δε:

               α)

               καταρτίζει σχέδιο ασφάλειας για τη συγκεκριμένη αποστολή, το οποίο προβλέπει ειδικά μέτρα ασφάλειας της αποστολής από υλική, οργανωτική και διαδικαστική άποψη, διέπει τη διαχείριση της ασφάλειας κινήσεων του προσωπικού προς τον τόπο αποστολής και εντός αυτού και τη διαχείριση συμβάντων που αφορούν την ασφάλεια και προβλέπει σχέδιο έκτακτης ανάγκης και σχέδιο εκκένωσης της αποστολής,

               β)

               εξασφαλίζει ότι όλο το προσωπικό που τοποθετείται εκτός της Ένωσης διαθέτει την ασφαλιστική κάλυψη έναντι υψηλού κινδύνου που απαιτείται λόγω των συνθηκών στον τόπο αποστολής,

               γ)

               μεριμνά ώστε όλα τα μέλη της ομάδας του που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να λαμβάνουν την κατάλληλη κατάρτιση όσον αφορά την ασφάλεια προτού ή μόλις φθάσουν στον τόπο αποστολής τους, με βάση τις διαβαθμίσεις κινδύνου που ορίζονται για τον τόπο αποστολής,

               δ)

               μεριμνά για την εφαρμογή όλων των εγκεκριμένων συστάσεων που διατυπώνονται στο πλαίσιο των τακτικών αξιολογήσεων ασφάλειας και υποβάλλει στο Συμβούλιο, στην Επιτροπή και στον ΥΕ γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των ενδιάμεσων εκθέσεων και των εκθέσεων σχετικά με την εκτέλεση της εντολής.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά προφορικές και γραπτές εκθέσεις στον ΥΕ και την ΕΠΑ. Ο ΕΕΕΕ υποβάλλει επίσης έκθεση, εφόσον κρίνεται απαραίτητο, στις ομάδες εργασίας του Συμβουλίου. Οι τακτικές γραπτές εκθέσεις διαβιβάζονται μέσω του δικτύου COREU. Ο ΕΕΕΕ μπορεί, έπειτα από σύσταση του ΥΕ ή της ΕΠΑ, να υποβάλλει εκθέσεις στο Συμβούλιο Εξωτερικών Υποθέσεων.
   Άρθρο 12
   Συντονισμός
   1.   Ο ΕΕΕΕ προωθεί τον γενικό πολιτικό συντονισμό της Ένωσης. Συμβάλλει ώστε να εξασφαλισθεί ότι όλα τα επιτόπια μέσα της Ένωσης χρησιμοποιούνται με συνεκτικό τρόπο για την επίτευξη των στόχων της ενωσιακής πολιτικής. Οι δραστηριότητες του ΕΕΕΕ συντονίζονται με τις δράσεις της Επιτροπής καθώς και, όταν κρίνεται σκόπιμο, με τις δράσεις άλλων ΕΕΕΕ που δραστηριοποιούνται στην περιοχή. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Στην περιοχή της αποστολής, διατηρείται στενή επαφή με τους αρχηγούς των αντιπροσωπειών της Ένωσης και τους αρχηγούς αποστολής των κρατών μελών, οι οποίοι καταβάλλουν κάθε δυνατή προσπάθεια προκειμένου να επικουρούν τον ΕΕΕΕ στην εκτέλεση της εντολής του. Ο ΕΕΕΕ διατηρεί επίσης επαφές με άλλους διεθνείς και περιφερειακούς παράγοντες που δραστηριοποιούνται στην περιοχή.
   Άρθρο 13
   Επανεξέταση
   Η εφαρμογή της παρούσας απόφασης και η συνοχή της με άλλες δράσεις της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στο Συμβούλιο, στην Επιτροπή και στον ΥΕ έκθεση προόδου στα τέλη Ιανουαρίου 2012 και συγκεφαλαιωτική έκθεση για την εκτέλεση της εντολής κατά τη λήξη της εντολής.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει την ημέρα της έκδοσής της.
   Εφαρμόζεται από την 1η Σεπτεμβρίου 2011.

      Βρυξέλλες, 21 Σεπτεμβρίου 2011.

            Για το Συμβούλιο

            Ο Πρόεδρος

         M. SAWICKI

      (1)  ΕΕ L 323, 8.12.2007, σ. 45.

      (2)  ΕΕ L 141, 27.5.2011, σ. 17.


title: 2012/545/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα II — Συμβούλιο#Ψήφισμα του Ευρωπαϊκού Κοινοβουλίου, της 10ης Μαΐου 2012 , το οποίο περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα II — Συμβούλιο

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/22

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα II — Συμβούλιο
   (2012/545/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

               —

               έχοντας υπόψη τους ετήσιους τελικούς λογαριασμούς της Ευρωπαϊκής Ένωσης σχετικά με το οικονομικό έτος 2010 [COM(2011) 473 — C7-0258/2011] (2),

               —

               έχοντας υπόψη την ετήσια έκθεση του Συμβουλίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2010,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη την απόφαση αριθ. 31/2008 του γενικού γραμματέα του Συμβουλίου/Ύπατου Εκπροσώπου για την κοινή εξωτερική πολιτική και πολιτική ασφάλειας σχετικά με την επιστροφή των εξόδων ταξιδίου των αντιπροσώπων των μελών του Συμβουλίου (6),

               —

               έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής, για δημοσιονομική πειθαρχία και χρηστή δημοσιονομική διαχείριση (7),

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A7-0095/2012),

               1.

               χορηγεί απαλλαγή στον γενικό γραμματέα του Συμβουλίου για την εκτέλεση του προϋπολογισμού του Συμβουλίου για το οικονομικό έτος 2010·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας των Δεδομένων, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ L 64 της 12.3.2010.

      (2)  ΕΕ C 332 της 14.11.2011, σ. 1.

      (3)  ΕΕ C 326 της 10.11.2011, σ. 1.

      (4)  ΕΕ C 332 της 14.11.2011, σ. 134.

      (5)  ΕΕ L 248 της 16.9.2002, σ. 1.

      (6)  Απόφαση που απορρέει από τον εσωτερικό κανονισμό του Συμβουλίου της 22ας Ιουλίου 2002 (ΕΕ L 230 της 28.8.2002, σ. 7).

      (7)  ΕΕ C 139 της 14.6.2006, σ. 1.

      ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      της 10ης Μαΐου 2012
      το οποίο περιέχει τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2010, τμήμα II — Συμβούλιο
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2010 (1),

                  —

                  έχοντας υπόψη τους ετήσιους τελικούς λογαριασμούς της Ευρωπαϊκής Ένωσης σχετικά με το οικονομικό έτος 2010 [COM(2011) 473 - C7-0258/2011] (2),

                  —

                  έχοντας υπόψη την ετήσια έκθεση του Συμβουλίου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2010,

                  —

                  έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2010, συνοδευόμενη από τις απαντήσεις των θεσμικών οργάνων (3),

                  —

                  έχοντας υπόψη τη δήλωση αξιοπιστίας (4) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, που παρέχεται από το Ελεγκτικό Συνέδριο για το οικονομικό έτος 2010 σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

                  —

                  έχοντας υπόψη την απόφαση αριθ. 31/2008 του γενικού γραμματέα του Συμβουλίου/Ύπατου Εκπροσώπου για την κοινή εξωτερική πολιτική και πολιτική ασφάλειας σχετικά με την επιστροφή των εξόδων ταξιδίου των αντιπροσώπων των μελών του Συμβουλίου (6),

                  —

                  έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής, για δημοσιονομική πειθαρχία και χρηστή δημοσιονομική διαχείριση (7),

                  —

                  έχοντας υπόψη το άρθρο 77 και το παράρτημα VI του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A7-0095/2012),

                  1.

                  βάσει της εξουσίας του να κάνει χρήση των δυο προθεσμιών στο χρονοδιάγραμμα της απαλλαγής με στόχο στην περίπτωση αυτή να διερευνήσει το ενδεχόμενο επίτευξης συμφωνίας με την προεδρία, αναβάλλει την απόφαση για χορήγηση απαλλαγής στον γενικό γραμματέα του Συμβουλίου όσον αφορά την εκτέλεση του προϋπολογισμού του Συμβουλίου για το οικονομικό έτος 2010·

                  2.

                  λαμβάνει υπό σημείωση το γεγονός ότι, στην ετήσια έκθεσή της για το 2010, το Ελεγκτικό Συνέδριο έκρινε ότι, βάσει του λογιστικού ελέγχου που διενήργησε, οι πληρωμές σχετικά με το οικονομικό έτος που έληξε στις 31 Δεκεμβρίου 2010 για τις διοικητικές και άλλες δαπάνες των θεσμικών οργάνων και των διαφόρων οργανισμών δεν περιέχουν, στο σύνολό τους, σημαντικά σφάλματα· στον τομέα «διοικητικές δαπάνες», το πλέον πιθανό ποσοστό σφάλματος εκτιμάται εν γένει σε 0,4 % (σημεία 7.9 και 7.10)·

                  3.

                  δηλώνει ότι έλαβε σειρά εγγράφων προοριζομένων για τη διαδικασία απαλλαγής 2010 (οριστικές δημοσιονομικές καταστάσεις του 2010, συμπεριλαμβανομένων των λογαριασμών, έκθεση δραστηριοτήτων στο δημοσιονομικό τομέα και συνοπτική κατάσταση των εσωτερικών λογιστικών ελέγχων του 2010)· εξακολουθεί να αναμένει όλα τα αναγκαία έγγραφα για απαλλαγή (συμπεριλαμβανομένου του πλήρους εσωτερικού λογιστικού ελέγχου του 2010)·

                  4.

                  εκφράζει την ελπίδα ότι το Κοινοβούλιο θα λάβει την πλήρη ετήσια έκθεση δραστηριοτήτων· εμμένει στην άποψη ότι η ετήσια έκθεση δραστηριοτήτων θα πρέπει να παράσχει επίσης έναν διεξοδικό πίνακα του συνόλου των ανθρωπίνων πόρων που διαθέτει το Συμβούλιο, τούτο δε ανά κατηγορία, βαθμό, φύλο, συμμετοχή στην επαγγελματική εκπαίδευση και εθνικότητα·

                  5.

                  υπογραμμίζει ότι, στην ετήσια έκθεσή του για το 2010, το Ελεγκτικό Συνέδριο επέκρινε τη χρηματοδότηση του έργου «Résidence Palace» λόγω των προκαταβολών (παράγραφος 7.19)· παρατηρεί ότι, σύμφωνα με τις διαπιστώσεις του Ελεγκτικού Συνεδρίου, κατά την περίοδο 2008-2010, το συνολικό ποσό των προκαταβολών που κατέβαλε το Συμβούλιο ανήλθε στα 235 000 000 EUR· διαπιστώνει ότι τα καταβληθέντα ποσά προέρχονται από υποχρησιμοποιηθείσες γραμμές του προϋπολογισμού· τονίζει πως ο όρος «υποχρησιμοποίηση» αποτελεί μια πολιτικά ορθή έκφραση για την υπερβολική διάθεση κονδυλίων· υπογραμμίζει δε ότι το 2010, το Συμβούλιο αύξησε τις πιστώσεις της γραμμής «Απόκτηση ακινήτων» κατά 40 000 000 EUR·

                  6.

                  λαμβάνει υπό σημείωση τις εξηγήσεις του Συμβουλίου σχετικά με το γεγονός ότι οι πιστώσεις κατέστησαν διαθέσιμες μέσω της μεταφοράς πιστώσεων που ενέκρινε η αρμόδια για τον προϋπολογισμό αρχή σύμφωνα με τις διαδικασίες που προβλέπουν τα άρθρα 22 και 24 του δημοσιονομικού κανονισμού·

                  7.

                  συμμερίζεται την άποψη του Ελεγκτικού Συνεδρίου σύμφωνα με το οποίο η διαδικασία αυτή αντιβαίνει προς την αρχή της αυθεντικότητας του προϋπολογισμού, παρά τις οικονομίες που επιτεύχθηκαν σε επίπεδο πληρωμής του μισθώματος·

                  8.

                  λαμβάνει υπό σημείωση την απάντηση του Συμβουλίου ότι τα ποσά στις γραμμές του προϋπολογισμού για διερμηνεία και δαπάνες ταξιδίου αντιπροσωπειών πρέπει να ανταποκρίνονται περισσότερο στην πραγματική κατανάλωση και ζητεί καλύτερο προγραμματισμό του προϋπολογισμού προκειμένου να πάψουν να ισχύουν οι τρέχουσες πρακτικές στο μέλλον·

                  9.

                  υπενθυμίζει στο Ελεγκτικό Συνέδριο την υπόδειξη του Κοινοβουλίου να πραγματοποιήσει μια ενδελεχή αξιολόγηση των συστημάτων επίβλεψης και ελέγχου στο Συμβούλιο, όπως εκείνες που έχει πραγματοποιήσει για το Δικαστήριο, τον Ευρωπαίο Διαμεσολαβητή και τον Ευρωπαίο Επόπτη Προστασίας Δεδομένων, στο πλαίσιο της εκπόνησης της ετήσιας έκθεσης του Ελεγκτικού Συνεδρίου για το οικονομικό έτος 2010·

                  10.

                  λυπάται για τις δυσκολίες που προέκυψαν στο πλαίσιο των διαδικασιών απαλλαγής για τα οικονομικά έτη 2007, 2008 και 2009, οι οποίες οφείλονταν στην απροθυμία του Συμβουλίου να ξεκινήσει ανοιχτό και επίσημο διάλογο με την Επιτροπή Ελέγχου του Προϋπολογισμού καθώς να απαντήσει στα ερωτήματα της επιτροπής· υπενθυμίζει ότι το Κοινοβούλιο αρνήθηκε την απαλλαγή στον γενικό γραμματέα του Συμβουλίου όσον αφορά την εκτέλεση του προϋπολογισμού του Συμβουλίου για το οικονομικό έτος 2009, τούτο δε για τους λόγους που διευκρινίζονται στα ψηφίσματά του, με ημερομηνία 10 Μαΐου 2011 (8) και 25 Οκτωβρίου 2011 (9)·

                  11.

                  επαναλαμβάνει την άποψή του ότι οι ευρωπαίοι φορολογούμενοι έχουν κάθε δικαίωμα να αναμένουν πως ολόκληρος ο προϋπολογισμός της Ένωσης, συμπεριλαμβανομένων και όλων των κεφαλαίων που τυγχάνουν αυτόνομης διαχείρισης από κάθε ένα ξεχωριστό θεσμικό όργανο και οργανισμό της, πρέπει να υπόκειται σε πλήρη δημόσιο έλεγχο·

                  12.

                  λυπάται για το γεγονός ότι το Συμβούλιο πιστεύει ότι το ίδιο, αντίθετα προς τα άλλα θεσμικά όργανα της Ευρωπαϊκής Ένωσης, δεν λογοδοτεί για τη χρήση των κεφαλαίων που τίθενται στη διάθεσή του·

                  13.

                  επισημαίνει ότι το εσφαλμένο επιχείρημα του Συμβουλίου ότι η χορήγηση απαλλαγής στην Επιτροπή πρέπει να ερμηνεύεται ως χορήγηση απαλλαγής για το σύνολο του προϋπολογισμού της Ένωσης, συμπεριλαμβανομένων και τμημάτων του προϋπολογισμού που χρησιμοποιεί το Συμβούλιο, καταδεικνύεται από την ασυνεπή θέση του όταν ισχυρίζεται ότι η Επιτροπή δεν πρέπει να έχει την εξουσία να ελέγχει και να διαχειρίζεται τον προϋπολογισμό του· πιστεύει ότι η μόνη λογική λύση έναντι της ασυνέπειας αυτής είναι να ζητήσει το Συμβούλιο από την Επιτροπή να έχει τον έλεγχο των οικονομικών του και να συμμετέχει πλήρως σε μια κανονική διαδικασία απαλλαγής, η οποία θα πρέπει απαραιτήτως να ακολουθεί, τηρουμένων των αναλογιών, τις πλήρεις διαδικασίες που ακολουθούνται για όλα τα άλλα θεσμικά όργανα της Ευρωπαϊκής Ένωσης·

                  14.

                  υπενθυμίζει ότι το Κοινοβούλιο εξακολουθεί να αναμένει την απάντηση του Συμβουλίου ως προς τις δράσεις και την απαίτηση των εγγράφων που ορίζονται στα δυο προαναφερθέντα ψηφίσματα· καλεί τον γενικό γραμματέα του Συμβουλίου να υποβάλει στην επιτροπή του Κοινοβουλίου που είναι αρμόδια για τη διαδικασία απαλλαγής, περιεκτικές γραπτές απαντήσεις στα ακόλουθα ερωτήματα:

                              α)

                              Όσον αφορά προηγούμενες περί απαλλαγής του Συμβουλίου συζητήσεις στην αρμόδια επιτροπή του Κοινοβουλίου, διαπιστώνεται ότι το Συμβούλιο δεν παρίστατο τακτικά σε αυτές τις συζητήσεις· ωστόσο, η παρουσία του Συμβουλίου είναι σημαντική προκειμένου να απαντά σε ερωτήσεις των μελών της επιτροπής που παραπέμπουν στην απαλλαγή του Συμβουλίου. Συμφωνεί το Συμβούλιο να παρακολουθεί τις συζητήσεις για την απαλλαγή που θα οργανώνονται στο μέλλον εντός της αρμόδιας για τη διαδικασία απαλλαγής επιτροπής;

                              β)

                              Για ποιο λόγο το Συμβούλιο αλλάζει την παρουσίαση/μορφότυπο του εσωτερικού λογιστικού ελέγχου κάθε έτος; Γιατί ο εσωτερικός έλεγχος είναι τόσο βραχύς, περιορίζεται σε γενικές κατηγορίες και στερείται σαφήνειας κάθε έτος; Προτίθεται το Συμβούλιο να παρουσιάζει από τη διαδικασία απαλλαγής 2010 και εφεξής τον εσωτερικό λογιστικό έλεγχο και σε άλλη(-ες) γλώσσα(-ες) πέραν της γαλλικής;

                              γ)

                              Έχει διενεργηθεί εξωτερικός λογιστικός έλεγχος; Εάν ναι, μπορεί να τον συμβουλευτεί η αρμόδια για τη διαδικασία απαλλαγής επιτροπή του Κοινοβουλίου; Εάν δεν υπάρχει εξωτερικός έλεγχος, γιατί επέλεξε το Συμβούλιο να μην πραγματοποιήσει εξωτερικό έλεγχο;

                              δ)

                              Μέχρι τώρα, η δραστηριότητα του Συμβουλίου συνεπαγόταν συγχρηματοδότηση με την Επιτροπή, δραστηριότητα ο όγκος της οποίας αυξήθηκε μετά την έναρξη ισχύος της Συνθήκης της Λισαβόνας. Ποια συστήματα λογιστικού ελέγχου και ελέγχου έχουν θεσπισθεί για να εξασφαλίζεται πλήρης διαφάνεια; Δεδομένου ότι με τη Συνθήκη της Λισαβόνας αυξήθηκε η συγχρηματοδότηση με την Επιτροπή, πώς εννοεί το Συμβούλιο την «ανταπόκριση στη διεξαγωγή των κατάλληλων ερευνών»;

                              ε)

                              Το Ελεγκτικό Συνέδριο στην ετήσια έκθεσή του για το 2009 διαπίστωσε ότι σε δύο από τις έξι διαδικασίες σύναψης συμβάσεων που ελέγχθηκαν το Συμβούλιο δεν σεβάσθηκε τις διατάξεις του δημοσιονομικού κανονισμού σχετικά με τη δημοσίευση του αποτελέσματος των διαδικασιών. Έχει προβεί το Συμβούλιο σε ενδελεχή εξέταση μεγαλύτερου δείγματος παρομοίων διαδικασιών σύναψης συμβάσεων; Έχει βελτιωθεί η εσωτερική διαδικασία για να αποφεύγονται παρόμοιες περιπτώσεις στο μέλλον;

                              στ)

                              Προσωπικό των ειδικών εντεταλμένων της Ευρωπαϊκής Ένωσης (ΕΕΕΕ): παρακαλείσθε να αναφέρετε τον αριθμό προσωπικού (όλο το προσωπικό, στο οργανόγραμμα και υπό άλλα καθεστώτα) – αριθμό θέσεων, βαθμό – για τους ΕΕΕΕ στο Συμβούλιο το 2009. Πώς και πότε θα διενεργηθεί κατανομή των θέσεων του προσωπικού των ειδικών εντεταλμένων της ΕΕ μεταξύ Συμβουλίου και Ευρωπαϊκής Υπηρεσίας Εξωτερικής Δράσης (ΕΥΕΔ); Ποιος ήταν ο προϋπολογισμός εξόδων ταξιδίου για έκαστο ειδικό εντεταλμένο της ΕΕ; Πόσο προσωπικό ΕΕΕΕ μεταφέρθηκε την 1η Ιανουαρίου 2011 στην ΕΥΕΔ; Πόσοι θα παραμείνουν στο Συμβούλιο και γιατί;

                              ζ)

                              Το Συμβούλιο τονίζει ζητήματα του προϋπολογισμού που αφορούν τις συνέπειες της Συνθήκης της Λισαβόνας στο σημείο 2.2 της έκθεσης οικονομικών δραστηριοτήτων (11327/2010, FIN 278). Έχει επιλύσει το Συμβούλιο τα σχετικά με τις δαπάνες του κ. Solana προβλήματα; Ποιο μέρος των δαπανών εμπίπτει στον προϋπολογισμό του Συμβουλίου και ποιο στον προϋπολογισμό της Επιτροπής;

                              η)

                              Ποιες επιχειρησιακές και διοικητικές δαπάνες, και ποιες δαπάνες συνδεόμενες μεταξύ άλλων με το προσωπικό και την κτιριακή πολιτική προβλέπονταν από το Συμβούλιο για το 2009 στο πλαίσιο της καθιέρωσης του θεσμού του Ύπατου Εκπροσώπου της Ένωσης για τις εξωτερικές υποθέσεις και την πολιτική της ασφάλειας/αντιπροέδρου της Επιτροπής;

                              θ)

                              Η Ύπατη Εκπρόσωπος/αντιπρόεδρος της Επιτροπής ανέλαβε καθήκοντα την 1η Δεκεμβρίου 2009. Πώς κατανεμήθηκε το κόστος στο Συμβούλιο και την Επιτροπή (για το προσωπικό, τα έξοδα ταξιδίου κ.λπ.); Πώς κατάρτισε το Συμβούλιο τον προϋπολογισμό 2010 για την Ύπατη Εκπρόσωπο/αντιπρόεδρο της Επιτροπής; Ποια κονδύλια του προϋπολογισμού και ποια ποσά αφορούσαν τις σχετικές δραστηριότητες;

                              ι)

                              Πώς θα επηρεάσει ο χώρος γραφείων που ελευθερώνεται στη διεργασία μεταφοράς προσωπικού στην ΕΥΕΔ, τα σχέδια του Συμβουλίου σχετικά με τα κτίρια; Έχουν υπάρξει διευθετήσεις για τη μεταγενέστερη χρήση αυτού του χώρου γραφείων; Ποιο αναμένεται να είναι το κόστος μετακόμισης; Πότε δημοσιοποιήθηκαν (εάν δημοσιοποιήθηκαν) προσκλήσεις προς υποβολή προσφορών για τις μετακομίσεις

                              ια)

                              Ποιες ήταν οι διοικητικές και επιχειρησιακές δαπάνες όσον αφορά τις δραστηριότητες της Κοινής Εξωτερικής Πολιτικής και Πολιτικής Ασφάλειας/Κοινής Πολιτικής Ασφάλειας και Άμυνας (ΚΕΠΠΑ/ΚΠΑΑ) που χρηματοδοτήθηκαν τουλάχιστον εν μέρει από τον προϋπολογισμό της Ένωσης το 2009; Ποιο ήταν το συνολικό ποσό δαπανών ΚΕΠΠΑ το 2009; Δύναται το Συμβούλιο να προσδιορίσει τουλάχιστον τις κύριες αποστολές και το κόστος τους το 2009;

                              ιβ)

                              Ποιο ήταν το κόστος συνεδριάσεων για τις ομάδες εργασίας του Συμβουλίου σχετικά με την ΚΕΠΠΑ/ΚΠΑΑ στις Βρυξέλλες και αλλού και πού διεξήχθησαν αυτές οι συνεδριάσεις;

                              ιγ)

                              Ποιες ήταν οι διοικητικές δαπάνες που σχετίζονται με την υλοποίηση των στρατιωτικών επιχειρήσεων της Ευρωπαϊκής Πολιτικής Ασφάλειας και Άμυνας (ΕΠΑΑ)/ΚΠΑΑ; Ποιο ποσοστό του συνολικού ποσού δαπανών για στρατιωτικές επιχειρήσεις χρεώθηκε στον προϋπολογισμό της Ένωσης;

                              ιδ)

                              Ποιες διοικητικές δαπάνες εκτελέσθηκαν για την εφαρμογή του μηχανισμού «ΑΘΗΝΑ», πόσες θέσεις χρειάσθηκαν για τον εν λόγω μηχανισμό; Θα μεταφερθούν εξ αυτών θέσεις στην ΕΥΕΔ; Σε ποιον θα λογοδοτούν αυτοί που καλύπτουν αυτές τις θέσεις;

                              ιε)

                              Το ποσοστό κάλυψης θέσεων στο οργανόγραμμα του Συμβουλίου είναι χαμηλό (91 % το 2009 και 90 % το 2008). Έχει αυτό το σταθερά χαμηλό ποσοστό αντίκτυπο στον τρόπο λειτουργίας της Γενικής Γραμματείας του Συμβουλίου; Δύναται η Γενική Γραμματεία του Συμβουλίου να εκτελέσει όλα τα καθήκοντά της με το σημερινό ποσοστό κάλυψης θέσεων; Αφορούν τα χαμηλότερα ποσοστά κάλυψης κάποιες συγκεκριμένες υπηρεσίες; Για ποιους λόγους εμμένει αυτή η διαφορά;

                              ιστ)

                              Ποιος ο συνολικός αριθμός θέσεων που προορίζονται για τον συντονισμό των πολιτικών και τη διοικητική υποστήριξη (όπως ορίζεται στις ετήσιες εκθέσεις της Επιτροπής για το προσωπικό); Ποιο το ποσοστό τους ως προς το σύνολο των θέσεων;

                              ιζ)

                              Προς επίτευξη των διοικητικών στόχων το 2009, το Συμβούλιο πρόσθεσε στις διαδικασίες εργασίας του την τηλεργασία. Πώς αποδεικνύει το Συμβούλιο την αποτελεσματικότητα της συγκεκριμένης διαδικασίας εργασίας; Επιπροσθέτως ζητείται από το Συμβούλιο να αναφέρει τα άλλα μέτρα που έχουν ληφθεί σχετικά και, ειδικότερα, τα μέτρα που αποσκοπούν στη βελτίωση της ποιότητας της οικονομικής διαχείρισης, καθώς επίσης και τον αντίκτυπο που έχουν.

                              ιη)

                              Το Συμβούλιο αύξησε τον αριθμό θέσεών του κατά 15 (8 AD και 7 AST θέσεις) για να καλύψει τις ανάγκες επάνδρωσης της μονάδας ιρλανδικής γλώσσας. Πόσοι υπάλληλοι απασχολούνται στις άλλες γλωσσικές μονάδες (προσωπικό ανά γλώσσα); Απασχολείται ήδη προσωπικό για τις υποψήφιες προς ένταξη χώρες, και έχουν ήδη πραγματοποιηθεί προσλήψεις υπαλλήλων από τις χώρες αυτές; Εάν ναι, πόσες θέσεις αφορά τούτο (αριθμός ανά χώρα και γλώσσα);

                              ιθ)

                              Η ομάδα προβληματισμού ιδρύθηκε στις 14 Δεκεμβρίου 2007 και τα μέλη της διορίσθηκαν στις 15 και 16 Οκτωβρίου 2008. Για ποιους λόγους δεν έχει προβλεφθεί και εγγραφεί στον προϋπολογισμό 2009 η απαιτούμενη χρηματοδότηση; Είναι απολύτως χωρίς επίπτωση στον προϋπολογισμό μια μεταφορά πιστώσεων στον προϋπολογισμό 2009 από το αποθεματικό απροβλέπτων προς κονδύλιο που χρηματοδοτεί δομή της οποίας η σύλληψη ανάγεται στο 2007; Το Συμβούλιο προόρισε ποσό 1 060 000 EUR για την «ομάδα προβληματισμού». Πόσες θέσεις μπορεί να χορηγούνται στην ομάδα;

                              κ)

                              Οι δαπάνες που αφορούν τα ταξίδια των εκπροσώπων συνεχίζουν να φαίνονται προβληματικές (βλέπε σημείωμα του Συμβουλίου της 15ης Ιουνίου 2010, SGS10 8254, περίπτωση II, σελίδα 4). Γιατί αυτές οι δαπάνες εμφανίζονται σε τόσο πολλά διαφορετικά κονδύλια του προϋπολογισμού;

                              κα)

                              Γιατί, στο πλαίσιο του εσωτερικού λογιστικού ελέγχου εξακολουθεί να κρίνεται απαραίτητη η προσθήκη των «εξόδων ταξιδίου και δαπανών διερμηνείας» μετά τις αυστηρές κριτικές που διατυπώθηκαν στα δύο τελευταία ψηφίσματα του Κοινοβουλίου σχετικά με τη χορήγηση απαλλαγής στο Συμβούλιο;

                              κβ)

                              Το Συμβούλιο έχει χρησιμοποιήσει και πάλι την υποεκτέλεση των πιστώσεων για διερμηνεία, προκειμένου να διαθέσει επιπλέον πιστώσεις για έξοδα ταξιδίου αντιπροσωπειών· ως αποτέλεσμα τούτου, η πραγματικά εκτελεσθείσες πιστώσεις για έξοδα ταξιδίου το 2009 ήταν αισθητά χαμηλότερες του αρχικού προϋπολογισμού (αρχικό ποσό 36 100 000 EUR και διαθέσιμο ποσό 48 100 000 EUR μετά τη μεταφορά, έναντι 22 700 000 EUR πιστώσεων ανάληψης υποχρεώσεων). Πού βασίσθηκε η εν λόγω μεταφορά, ύψους 12 000 000 EUR (βλέπε την έκθεση οικονομικών δραστηριοτήτων – 11327/2010, FIN 278 - σημείο 3.3.2, περίπτωση VI); Γιατί η μεταφορά αυτή από τη διερμηνεία προς τα έξοδα ταξιδίου των εκπροσώπων εκτιμάται από το Συμβούλιο σε 12 000 000 EUR στη σελίδα 12 και σε ποσό 10 558 362 EUR στη σελίδα 13; Σε τι δαπανήθηκε το υπόλοιπο του ποσού της μεταφοράς από τη διερμηνεία (το συνολικό ποσό που μεταφέρθηκε από τη διερμηνεία είναι 17 798 362 EUR); Επιπροσθέτως ζητείται από το Συμβούλιο να εξηγήσει το μεγάλο ποσό εντολών ανάκτησης που εκδόθηκαν πριν από το 2009 και μεταφέρθηκαν στο έτος 2009 (12 300 000 EUR), καθώς και των ανακτήσεων από δηλώσεις που σχετίζονται με το 2007 (6 300 000 EUR).

                              κγ)

                              Το 2009, όπως και το 2008, το Συμβούλιο επαναδιέθεσε σημαντικό ποσό του προϋπολογισμού του για κτίρια, συγκεκριμένα υπερδιπλασίασε τις αρχικές εγγραφές για την απόκτηση του κτιρίου Residence Palace (επαναδιέθεσε 17 800 000 EUR επιπλέον των 15 000 000 EUR που είχαν χορηγηθεί από τον προϋπολογισμό 2009). Σε τι οφείλεται τούτο; Δύναται η Γενική Γραμματεία του Συμβουλίου να παράσχει αριθμητικά δεδομένα για τις εξοικονομήσεις που επιτεύχθηκαν εξ αυτού; Ποιο ήταν το αρχικά προβλεφθέν κόστος του κτιρίου Residence Palace; Κρίνει το Συμβούλιο ότι το αρχικά προβλεφθέν ποσό θα είναι ακριβές ή ότι ενδέχεται το κόστος να υπερβεί το κατ’ εκτίμηση ποσό; Ποια μέτρα προβλέπονται προς χρηματοδότηση του εν λόγω κτιρίου;

                              κδ)

                              Εκτέλεση του προϋπολογισμού του Συμβουλίου – μεταφορά πιστώσεων: Θα μπορούσε το Συμβούλιο να δηλώσει το κατ’ εκτίμηση ποσό και το αντικείμενο των τιμολογίων για το έτος 2009, τα οποία δεν είχαν ακόμη ληφθεί τον Ιούνιο του 2010 και συνεπώς μεταφέρθηκαν στο επόμενο έτος;

                              κε)

                              Οι πιστώσεις εσόδων για ειδικό προορισμό του έτους 2009 που μεταφέρονται στο 2010 ανήλθαν σε 31 800 000 EUR. Αυτό το ποσό αντιστοιχεί στο 70 % περίπου των εσόδων για ειδικό προορισμό του έτους 2009. Σε τι οφείλεται τούτο το υψηλό ποσοστό μεταφοράς στο επόμενο έτος; Τι συμβαίνει ή συνέβη όσον αφορά τα εν λόγω έσοδα κατά το 2010;

                              κστ)

                              Τι σημαίνει «τεχνική διάθεση 25 000 000 EUR για τη λειτουργία του Ευρωπαϊκού Συμβουλίου 2010»; (βλέπε έκθεση οικονομικών δραστηριοτήτων – 11327/2010, FIN 278 - σημείο 3.1, περίπτωση IV);

                              κζ)

                              Ποιο είναι το επίπεδο εμπιστευτικού χαρακτήρα του προϋπολογισμού του Συμβουλίου που ορίζεται από τα διάφορα κονδύλια του προϋπολογισμού;

                              κη)

                              Δύναται το Συμβούλιο να επισημάνει τα ειδικά μέτρα που ελήφθησαν προς βελτίωση της ποιότητας της οικονομικής διαχείρισης του Συμβουλίου, συγκεκριμένα όσον αφορά τα θέματα που τίθενται στην παράγραφο 5 του ψηφίσματος του Κοινοβουλίου της 25ης Νοεμβρίου 2009 (10) που συνοδεύει τη ληφθείσα απόφαση σχετικά με τη χορήγηση απαλλαγής στο Συμβούλιο για το οικονομικό έτος 2007;

                              κθ)

                              καλεί τον γενικό γραμματέα του Συμβουλίου να υποβάλει στην αρμόδια για τη διαδικασία απαλλαγής επιτροπή του Κοινοβουλίου τα ακόλουθα έγγραφα:

                                          —

                                          τον πλήρη κατάλογο των μεταφορών πιστώσεων που αφορούν τον προϋπολογισμό 2009 του Συμβουλίου·

                                          —

                                          γραπτή δήλωση σχετικά με τις δαπάνες του Συμβουλίου για έξοδα ταξιδίου των ειδικών εντεταλμένων της Ευρωπαϊκής Ένωσης·

                                          —

                                          τη δήλωση των κρατών μελών για το έτος 2007 (βλέπε έκθεση οικονομικών δραστηριοτήτων - 11327/2010, FIN 278 - σημείο 3.2.2, περίπτωση II), και

                                          —

                                          την έκθεση της «ομάδας προβληματισμού» ώστε να γίνει κατανοητό για ποιο λόγο αυτή η έκθεση κοστίζει 1 060 000 EUR (βλέπε έκθεση οικονομικών δραστηριοτήτων– 11327/2010, FIN 278 - σημείο 2)·

                  15.

                  λαμβάνει υπό σημείωση την από 25ης Νοεμβρίου 2011 απάντηση της Επιτροπής στην επιστολή της προέδρου της Επιτροπής Ελέγχου του Προϋπολογισμού, στην οποία η Επιτροπή δηλώνει ότι το Κοινοβούλιο οφείλει να συνεχίσει να χορηγεί, αναβάλλει ή αρνείται τη χορήγηση απαλλαγής στα λοιπά θεσμικά όργανα, όπως συνέβαινε μέχρι σήμερα·

                  16.

                  υπενθυμίζει ότι, στις 31 Ιανουαρίου 2012, ο πρόεδρος της Επιτροπής Ελέγχου του Προϋπολογισμού απηύθυνε επιστολή προς τον ασκούντα την προεδρία του Συμβουλίου, υπογραμμίζοντας την επιθυμία του να ξεκινήσει πολιτικό διάλογο και διαβιβάζοντος συμπληρωματικές ερωτήσεις της κοινοβουλευτικής επιτροπής σχετικά με τη χορήγηση απαλλαγής στο Συμβούλιο· κατόπιν τούτου, ελπίζει ότι το Συμβούλιο θα διαβιβάσει στην αρμόδια για τη διαδικασία απαλλαγής επιτροπή απάντηση στο ερωτηματολόγιο που επισυνάπτεται στην επιστολή του προέδρου, τούτο δε πριν από τη συζήτηση στην Ολομέλεια·

                  17.

                  λυπάται όμως που το Συμβούλιο αρνήθηκε να παρακολουθήσει οποιαδήποτε επίσημη συνεδρίαση της Επιτροπής Ελέγχου του Προϋπολογισμού σε σχέση με την απαλλαγή του·

                  18.

                  υπογραμμίζει το δικαίωμα του Κοινοβουλίου να χορηγεί απαλλαγή, κατόπιν σύστασης του Συμβουλίου, σύμφωνα με τη διαδικασία που προβλέπει η Συνθήκη για τη λειτουργία της Ευρωπαϊκής Ένωσης, η οποία θα πρέπει να ερμηνευθεί υπό το πρίσμα του γενικότερου πλαισίου και του επιδιωκόμενου σκοπού της, που είναι να υποβάλλεται η εκτέλεση ολόκληρου του προϋπολογισμού της Ευρωπαϊκής Ένωσης, χωρίς εξαίρεση, σε κοινοβουλευτικό έλεγχο και να χορηγείται απαλλαγή κατά αυτόνομο τρόπο, όχι μόνο για το τμήμα του προϋπολογισμού που εκτελείται από την Επιτροπή αλλά και για τα τμήματα του προϋπολογισμού που εκτελούνται από τα άλλα θεσμικά όργανα, όπως αναφέρονται στο άρθρο 1 του δημοσιονομικού κανονισμού·

                  19.

                  επισημαίνει ότι το Συμβούλιο θα έπρεπε να λειτουργεί με διαφάνεια και να λογοδοτεί πλήρως στους ευρωπαίους πολίτες για τα κεφάλαια που του εμπιστεύονται ως θεσμικό όργανο της Ένωσης· όπως τονίζει, τούτο σημαίνει ότι το Συμβούλιο οφείλει να συμμετέχει πλήρως και καλή την πίστει στην ετήσια διαδικασία απαλλαγής:

                              —

                              απαντώντας λεπτομερώς στο ετήσιο ερωτηματολόγιο που προετοιμάζει η αρμόδια κοινοβουλευτική επιτροπή·

                              —

                              συμμετέχοντας σε κάθε δημόσια ακρόαση που διοργανώνει η εν λόγω επιτροπή, όπως απαιτείται·

                              —

                              εκπροσωπούμενο σε όλες τις σχετικές συνεδριάσεις της επιτροπής όταν η συζήτηση αφορά την απαλλαγή·

                  20.

                  πιστεύει ότι η διοργανική συνεργασία μεταξύ Κοινοβουλίου και Συμβουλίου είναι υψίστης σημασίας για την εποπτεία της εκτέλεσης του προϋπολογισμού της Ένωσης· για το λόγο αυτό, ζητεί από το Συμβούλιο να δώσει απαντήσεις στο ερωτηματολόγιο που του υπέβαλε το Κοινοβούλιο·

                  21.

                  ζητεί από το Συμβούλιο να εξετάσει το θέμα της ετήσιας απαλλαγής για το γενικό προϋπολογισμό της Ευρωπαϊκής Ένωσης σε δημόσιο τμήμα της συνεδρίασης του Συμβουλίου.

         (1)  ΕΕ L 64 της 12.3.2010.

         (2)  ΕΕ C 332 της 14.11.2011, σ. 1.

         (3)  ΕΕ C 326 της 10.11.2011, σ. 1.

         (4)  ΕΕ C 332 της 14.11.2011, σ. 134.

         (5)  ΕΕ L 248 της 16.9.2002, σ. 1.

         (6)  Απόφαση που απορρέει από τον εσωτερικό κανονισμό του Συμβουλίου της 22ας Ιουλίου 2002 (ΕΕ L 230 της 28.8.2002, σ. 7).

         (7)  ΕΕ C 139 της 14.6.2006, σ. 1.

         (8)  ΕΕ L 250 της 27.9.2011, σ. 25.

         (9)  ΕΕ L 313 της 26.11.2011, σ. 13.

         (10)  ΕΕ L 19 της 23.1.2010, σ. 9.


title: 2011/768/ΕΕ: Απόφαση του Συμβουλίου, της 27ης Οκτωβρίου 2011 , για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση#Συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994, για την τροποποίηση παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση

text:
               30.11.2011

               EL

               Επίσημη Εφημερίδα της Ευρωπαϊκής Ένωσης

               L 317/6

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 27ης Οκτωβρίου 2011
   για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994, σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση
   (2011/768/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 29 Ιανουαρίου 2007, το Συμβούλιο εξουσιοδότησε την Επιτροπή να αρχίσει διαπραγματεύσεις με ορισμένα άλλα μέλη του Παγκοσμίου Οργανισμού Εμπορίου κατ’ εφαρμογή του άρθρου XXIV παράγραφος 6 της Γενικής Συμφωνίας Δασμών και Εμπορίου (ΓΣΔΕ) του 1994, στο πλαίσιο της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση.

               (2)

               Οι διαπραγματεύσεις διεξήχθησαν από την Επιτροπή στα πλαίσια των οδηγιών διαπραγμάτευσης που εξέδωσε το Συμβούλιο.

               (3)

               Μετά την ολοκλήρωση των εν λόγω διαπραγματεύσεων, μονογραφήθηκε, στις 15 Ιουνίου 2010, μια συμφωνία υπό μορφή ανταλλαγής των επιστολών μεταξύ της Ευρωπαϊκής Ένωσης και της Αυστραλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση.

               (4)

               Η συμφωνία υπεγράφη εξ ονόματος της Ένωσης στις 24 Μαΐου 2011, με την επιφύλαξη της σύναψής της σε μεταγενέστερη ημερομηνία, σύμφωνα με την απόφαση 2011/247/ΕΕ του Συμβουλίου (1).

               (5)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (ΓΣΔΕ) του 1994 σχετικά με την τροποποίηση των παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση.
   Το κείμενο της συμφωνίας προσαρτάται στην παρούσα απόφαση.
   Άρθρο 2
   Ο πρόεδρος του Συμβουλίου καλείται να ορίσει το ή τα πρόσωπα που είναι αρμόδια να προβούν, εξ ονόματος της Ένωσης, στην κοινοποίηση που προβλέπεται στη συμφωνία (2).
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 27 Οκτωβρίου 2011.

            Για το Συμβούλιο

            Ο Πρόεδρος

         J. MILLER

      (1)  ΕΕ L 104 της 20.4.2011, σ. 1.

      (2)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

      ΣΥΜΦΩΝΊΑ
      υπό μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994, για την τροποποίηση παραχωρήσεων που προβλέπονται στους πίνακες της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση
      Κύριε,
      Έπειτα από διαπραγματεύσεις κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση των πινάκων της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση, λαμβάνω την τιμή να προτείνω τα ακόλουθα:

                  1.

                  Η Ευρωπαϊκή Ένωση θα ενσωματώσει στον πίνακά της, για το τελωνειακό έδαφος της ΕΕ27, τις παραχωρήσεις που έγιναν και εφαρμόστηκαν για την ΕΕ25 με τις ακόλουθες τροποποιήσεις:

                              Προστίθενται 400 τόνοι (βάρος σφαγίου) στην κατανομή για την Αυστραλία βάσει της δασμολογικής ποσόστωσης ΕΕ για τα «κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα», με διατήρηση του τρέχοντος συντελεστή του 0 % για τη δασμολογική ποσόστωση.

                              Δημιουργείται κατανομή erga omnes 200 τόνων (βάρος σφαγίου) βάσει της δασμολογικής ποσόστωσης ΕΕ για τα «κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα», με διατήρηση του τρέχοντος συντελεστή του 0 % για τη δασμολογική ποσόστωση.

                              Προσαρμόζεται η δασμολογική ποσόστωση ΕΕ για τα «ζώντα προβατοειδή, άλλα από τα αναπαραγωγής καθαρής φυλής», με συντελεστή 10 % για τη δασμολογική ποσόστωση, καταργώντας τις κατανομές των 1 010 τόνων (Ρουμανία) και των 4 255 τόνων (Βουλγαρία).

                              Προσαρμόζεται η δασμολογική ποσόστωση ΕΕ για τα «κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα», με συντελεστή 0 % για τη δασμολογική ποσόστωση, καταργώντας τις κατανομές των 75 τόνων (Ρουμανία) και των 1 250 τόνων (Βουλγαρία).

                  2.

                  Η Ευρωπαϊκή Ένωση θα εξασφαλίσει ότι η πλήρης πρόσθετη κατανομή των 400 τόνων για την Αυστραλία βάσει της δασμολογικής ποσόστωσης ΕΕ για τα «κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα» είναι διαθέσιμη για την πρώτη ετήσια περίοδο της ποσόστωσης που ισχύει κατά την ημερομηνία έναρξης της ισχύος της συμφωνίας και για κάθε ετήσια περίοδο ποσόστωσης στο εξής.

                  3.

                  Η Αυστραλία αποδέχεται την προσέγγιση της Ευρωπαϊκής Ένωσης για το συμψηφισμό των δασμολογικών ποσοστώσεων ως μέθοδο για την προσαρμογή των υποχρεώσεων βάσει της ΓΣΔΕ της ΕΕ25 και εκείνων της Δημοκρατίας της Βουλγαρίας και της Ρουμανίας μετά την πρόσφατη διεύρυνση της Ευρωπαϊκής Ένωσης.

                  4.

                  Η διεξαγωγή διαβουλεύσεων είναι δυνατή ανά πάσα στιγμή σχετικά με οποιοδήποτε από τα παραπάνω θέματα κατόπιν αιτήσεως οποιουδήποτε μέρους.

            Σας παρακαλώ να μου επιβεβαιώσετε εάν η κυβέρνησή σας συμφωνεί ως προς το περιεχόμενο της παρούσας επιστολής. Σε περίπτωση καταφατικής απάντησης, η παρούσα επιστολή και η εκ μέρους σας γραπτή επιβεβαίωση θα αποτελέσουν από κοινού συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας.
      Η Ευρωπαϊκή Ένωση και η Αυστραλία κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της συμφωνίας. Η συμφωνία θα τεθεί σε ισχύ 14 ημέρες μετά την ημερομηνία της παραλαβής της πλέον πρόσφατης κοινοποίησης.
      Με ιδιαίτερη εκτίμηση,

            Για την Ευρωπαϊκή Ένωση

      Κύριε,
      Λαμβάνω την τιμή να σας γνωρίσω ότι έλαβα τη σημερινή επιστολή σας, η οποία έχει ως εξής:
      «Έπειτα από διαπραγματεύσεις κατ’ εφαρμογή του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994 για την τροποποίηση των πινάκων της Δημοκρατίας της Βουλγαρίας και της Ρουμανίας στο πλαίσιο της προσχώρησής τους στην Ευρωπαϊκή Ένωση, λαμβάνω την τιμή να προτείνω τα ακόλουθα:

                  1.

                  Η Ευρωπαϊκή Ένωση θα ενσωματώσει στον πίνακά της, για το τελωνειακό έδαφος της ΕΕ27, τις παραχωρήσεις που έγιναν και εφαρμόστηκαν για την ΕΕ25 με τις ακόλουθες τροποποιήσεις:

                              Προστίθενται 400 τόνοι (βάρος σφαγίου) στην κατανομή για την Αυστραλία βάσει της δασμολογικής ποσόστωσης ΕΕ για τα «κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα», με διατήρηση του τρέχοντος συντελεστή του 0 % για τη δασμολογική ποσόστωση.

                              Δημιουργείται κατανομή erga omnes 200 τόνων (βάρος σφαγίου) βάσει της δασμολογικής ποσόστωσης ΕΕ για τα «κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα», με διατήρηση του τρέχοντος συντελεστή του 0 % για τη δασμολογική ποσόστωση.

                              Προσαρμόζεται η δασμολογική ποσόστωση ΕΕ για τα «ζώντα προβατοειδή, άλλα από τα αναπαραγωγής καθαρής φυλής», με συντελεστή 10 % για τη δασμολογική ποσόστωση, καταργώντας τις κατανομές των 1 010 τόνων (Ρουμανία) και των 4 255 τόνων (Βουλγαρία).

                              Προσαρμόζεται η δασμολογική ποσόστωση ΕΕ για τα «κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα», με συντελεστή 0 % για τη δασμολογική ποσόστωση, καταργώντας τις κατανομές των 75 τόνων (Ρουμανία) και των 1 250 τόνων (Βουλγαρία).

                  2.

                  Η Ευρωπαϊκή Ένωση θα εξασφαλίσει ότι η πλήρης πρόσθετη κατανομή των 400 τόνων για την Αυστραλία βάσει της δασμολογικής ποσόστωσης ΕΕ για τα «κρέατα προβατοειδών ή αιγοειδών, νωπά, διατηρημένα με απλή ψύξη ή κατεψυγμένα» είναι διαθέσιμη για την πρώτη ετήσια περίοδο της ποσόστωσης που ισχύει κατά την ημερομηνία έναρξης της ισχύος της συμφωνίας και για κάθε ετήσια περίοδο ποσόστωσης στο εξής.

                  3.

                  Η Αυστραλία αποδέχεται την προσέγγιση της Ευρωπαϊκής Ένωσης για το συμψηφισμό των δασμολογικών ποσοστώσεων ως μέθοδο για την προσαρμογή των υποχρεώσεων βάσει της ΓΣΔΕ της ΕΕ25 και εκείνων της Δημοκρατίας της Βουλγαρίας και της Ρουμανίας μετά την πρόσφατη διεύρυνση της Ευρωπαϊκής Ένωσης.

                  4.

                  Η διεξαγωγή διαβουλεύσεων είναι δυνατή ανά πάσα στιγμή σχετικά με οποιοδήποτε από τα παραπάνω θέματα κατόπιν αιτήσεως οποιουδήποτε μέρους.

            Σας παρακαλώ να μου επιβεβαιώσετε εάν η κυβέρνησή σας συμφωνεί ως προς το περιεχόμενο της παρούσας επιστολής. Σε περίπτωση καταφατικής απάντησης, η παρούσα επιστολή και η εκ μέρους σας γραπτή επιβεβαίωση θα αποτελέσουν από κοινού συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Αυστραλίας.
      Η Ευρωπαϊκή Ένωση και η Αυστραλία κοινοποιούν η μία στην άλλη την ολοκλήρωση των εσωτερικών διαδικασιών τους για την έναρξη ισχύος της συμφωνίας. Η συμφωνία θα τεθεί σε ισχύ 14 ημέρες μετά την ημερομηνία της παραλαβής της πλέον πρόσφατης κοινοποίησης.»
      Λαμβάνω την τιμή να εκφράσω τη συμφωνία της κυβέρνησής μου με την ανωτέρω επιστολή.
      Με ιδιαίτερη εκτίμηση,

            Για την κυβέρνηση της Αυστραλίας